2015. gada martā Noteikumi Nr.

Rīga (prot. Nr. .§)

**Tiešo maksājumu piešķiršanas kārtība lauksaimniekiem**

Izdoti saskaņā ar

Lauksaimniecības un

lauku attīstības likuma

5.panta ceturto daļu

1. Vispārīgie jautājumi

1. Noteikumi nosaka kārtību, kādā piešķir valsts un Eiropas Savienības atbalstu lauksaimniecībai tiešā atbalsta shēmu ietvaros saskaņā ar Eiropas Parlamenta un Padomes 2013.gada 17.decembra Regulu (ES) Nr.1307/2013, ar ko izveido noteikumus par lauksaimniekiem paredzētiem tiešajiem maksājumiem, kurus veic saskaņā ar kopējās lauksaimniecības politikas atbalsta shēmām, un ar ko atceļ Padomes Regulu (EK) Nr.637/2008 un Padomes Regulu (EK) Nr.73/2009, (turpmāk – regula Nr.1307/2013) un Eiropas Parlamenta un Padomes 2013.gada 17.decembra Regulu (ES) Nr.1306/2013 par kopējās lauksaimniecības politikas finansēšanu, pārvaldību un uzraudzību un Padomes Regulu (EEK) Nr.352/78, (EK) Nr.165/94, (EK) Nr.2799/98, (EK) Nr.814/2000, (EK) Nr.1290/2005 un (EK) Nr.485/2008 atcelšanu (turpmāk – regula Nr.1306/2013).

2. Lauksaimnieks var saņemt šādus Eiropas Savienības tiešos maksājumus:

2.1. vienoto platības maksājumu;

2.2. maksājumu par klimatam un videi labvēlīgu lauksaimniecības praksi;

2.3. maksājumu gados jaunajiem lauksaimniekiem;

2.4. brīvprātīgu saistīto atbalstu par slaucamām govīm;

2.5. brīvprātīgu saistīto atbalstu par kazām;

2.6. brīvprātīgu saistīto atbalstu par liellopiem;

2.7. brīvprātīgu saistīto atbalstu par aitām;

2.8. brīvprātīgu saistīto atbalstu par proteīnaugiem;

2.9. brīvprātīgu saistīto atbalstu par cietes kartupeļiem;

2.10. brīvprātīgu saistīto atbalstu par sertificētas sēklas kartupeļiem;

2.11. brīvprātīgu saistīto atbalstu par sertificētām stiebrzāļu un lopbarības augu sēklām;

2.12. brīvprātīgu saistīto atbalstu par sertificētu labības sēklu;

2.13. brīvprātīgu saistīto atbalstu par miežiem;

2.14. brīvprātīgu saistīto atbalstu par vasaras rapsi;

2.15. brīvprātīgu saistīto atbalstu par dārzeņiem;

2.16. brīvprātīgu saistīto atbalstu par augļiem un ogām;

2.17. mazo lauksaimnieku atbalsta shēmas maksājumu.

3. Lauksaimnieks 2015. un 2016.gadā var saņemt šādus pārejas posma valsts atbalsta maksājumus:

3.1. pārejas posma valsts atbalstu par zīdītājgovīm;

3.2. pārejas posma valsts atbalstu par aitu mātēm;

3.3. atdalīto pārejas posma valsts atbalstu par platībām;

3.4. atdalīto pārejas posma valsts atbalstu par laukaugu platībām;

3.5. atdalīto pārejas posma valsts atbalstu par kartupeļu cieti.

4.  Par nepārvaramu varu vai ārkārtas apstākļiem atbilstoši regulas Nr.1306/2013 2.panta 2.punktam uzskatāmi šādi gadījumi:

4.1. atbalsta saņēmēja nāve;

4.2. atbalsta saņēmēja ilgstoša darbnespēja;

4.3. nopietna dabas katastrofa, kas būtiski ietekmē saimniecību;

4.4. lauksaimniecības dzīvnieku audzēšanai paredzēto ēku nejauša nopostīšana saimniecībā;

4.5. epizootija vai augu slimība, kas ietekmē daļu vai visus atbalsta saņēmējam piederošos lauksaimniecības dzīvniekus, vai kultūraugus;

4.6. visas saimniecības vai lielas saimniecības daļas atsavināšana, ja minēto atsavināšanu nevarēja paredzēt pieteikuma iesniegšanās dienā.

5. Ja iestājušies nepārvaramas varas vai ārkārtas apstākļi, lauksaimnieks saskaņā ar Komisijas 2014.gada 11.marta Deleģēto regulu (ES) Nr.640/2014, ar ko papildina Eiropas Parlamenta un Padomes Regulu (ES) Nr.1306/2013 attiecībā uz integrēto administrēšanas un kontroles sistēmu, maksājumu atteikšanas vai atsaukšanas nosacījumiem un administratīvajiem sodiem, kas piemērojami tiešo maksājumu, lauku attīstības atbalsta un savstarpējās atbilstības kontekstā, (turpmāk – regula Nr.640/2014) 4.panta 2.punktu 15 darbdienu laikā, sākot no dienas, kad šāda iespēja rodas, Lauku atbalsta dienestā iesniedz:

5.1. detalizētu aprakstu par nepārvaramas varas vai ārkārtas apstākļu iestāšanos;

5.2. nepārvaramas varas vai ārkārtas apstākļus apliecinošus dokumentus.

6. Lēmumu par tiešo maksājumu avansa izmaksu saskaņā ar regulas Nr.1306/2013 75.panta 1.punktu pieņem zemkopības ministrs.

7. Regulas Nr.1307/2013 8.pantā minēto finanšu disciplīnas korekcijas likmi neietur no avansā izmaksātajiem tiešajiem maksājumiem atbilstoši Komisijas 2014.gada 17.jūlija Īstenošanas regulas (ES) Nr.809/2014, ar ko paredz noteikumus par to, kā Eiropas Parlamenta un Padomes Regulu (ES) Nr.1306/2013 piemēro attiecībā uz integrēto administrēšanācijas un kontroles sistēmu, lauku attīstības pasākumiem un savstarpējo atbilstību, (turpmāk – regula Nr.809/2014) 10.pantā noteiktajam.

8. Atbilstoši regulas Nr.809/2014 8.panta 3.punkta “a” un ”b” apakšpunktam par šo noteikumu 2.punktā minēto atbalstu, par kuru iesniegumu iesniedzis saimniecības nodevējs, vai maksājumu, kuru pieprasījis saimniecības nodevējs, saimniecības pārņēmējam piešķir, ja laikposmā no kārtējā gada 16.jūnija līdz 15.oktobrim saimniecības pārņēmējs informē Lauku atbalsta dienestu par saimniecības nodošanu un pieprasa atbalsta maksājumu. Saimniecības pārņēmējs Lauku atbalsta dienestā iesniedz īpašuma vai valdījuma (lietojuma) tiesības apliecinošu dokumenta kopiju, uzrādot tā oriģinālu, un rakstisku apliecinājumu, ka atbalsta saņemšanas nosacījumi ir zināmi un tiks izpildīti.

9. Ja saimniecība tiek pilnībā pārņemta un mainās tās īpašnieks vai valdītājs (lietotājs), šo noteikumu 3.5.apakšpunktā minēto atbalstu var saņemt saimniecības pārņēmējs, ievērojot atdalītā pārejas posma valsts atbalsta saņemšanas nosacījumus. Saimniecības pārņēmējs vienotajam iesniegumam (1.pielikums) pievieno īpašuma vai valdījuma (lietojuma) tiesības apliecinošus dokumentus vai to kopijas, uzrāda oriģinālus, un rakstisku apliecinājumu par tiesībām saņemt atdalīto pārejas posma valsts atbalstu. Apliecinājumu paraksta persona, kas saimniecību pārņem, un persona, kas saimniecību nodod.

10. Ja mainās saimniecības īpašnieks vai tiesiskais valdītājs (lietotājs), šo noteikumu 3.3. vai 3.4.apakšpunktā minēto atbalstu var saņemt saimniecības pārņēmējs, kurš:

10.1. daļēji vai pilnībā pārņem saimniecību un ir saimniecības un lauksaimniecībā izmantojamās zemes īpašnieks vai tiesiskais valdītājs (lietotājs) un vienotajam iesniegumam (1.pielikums) pievieno rakstisku apliecinājumu par tiesībām daļēji vai pilnībā saņemt atdalīto pārejas posma valsts atbalstu. Apliecinājumu paraksta persona, kas saimniecību pārņem, un persona, kas saimniecību nodod;

10.2. iegādājas īpašumā lauksaimniecībā izmantojamo zemi un par atbilstošu hektāru skaitu pārņem tiesības saņemt atdalīto pārejas posma valsts atbalstu, un vienotajam iesniegumam (1.pielikums) pievieno rakstisku apliecinājumu par tiesībām daļēji vai pilnībā saņemt atdalīto pārejas posma valsts atbalstu, kā arī īpašuma tiesības apliecinošus dokumentus vai to kopijas, uzrādot oriģinālu. Apliecinājumu paraksta persona, kas saimniecību pārņem, un persona, kas saimniecību nodod.

11. Veicot Eiropas Savienības budžetā Eiropas Lauksaimniecības garantiju fonda asignēto ieņēmumu kredīta grāmatojumu, 20 procentus no tiešo maksājumu summas, kas ir atgūta, ņemot vērā konstatētos pārkāpumus, un no šīs summas uzkrātos procentus kā vienotas likmes atgūšanas izmaksas ieskaita valsts budžetā saskaņā ar regulas Nr.1306/2013 55.pantu.

12. Valsts budžetā ieskaita 25 procentus no summas, kas rodas, maksājumu samazinot un to nepiešķirot saskaņā ar regulas Nr.1306/2013 99.pantu.

2. Integrētā administrēšanas un kontroles sistēma

2.1. Vienotais iesniegums

13. Vienoto iesniegumu (1.pielikums) saskaņā ar regulas Nr.1306/2013 72.panta 4.punktu lauksaimnieks iesniedz Lauku atbalsta dienestā līdz kārtējā gada 15.maijam, piesakoties uz šo noteikumu 2.punktā un 3.3., 3.4. un 3.5.apakšpunktā minēto atbalstu. Par dalību mazo lauksaimnieku atbalsta shēmā vienoto iesniegumu iesniedz līdz 2015.gada 9.jūnijam.

14. Vienotajā iesniegumā informāciju par atsevišķiem zemes gabaliem norāda pa zemes izmantošanas veidiem, kas noteikti šo noteikumu 2.pielikumā.

15. Lauksaimnieks, kura rīcībā ir 10 vai vairāk hektāru aramzemes, tai skaitā aramzeme, kas netiek pieteikta tiešajiem maksājumiem, vienoto iesniegumu un lauku bloku karti iesniedz Lauku atbalsta dienesta elektroniskajā pieteikšanās sistēmā atbilstoši regulas Nr.640/2014 11.pantam.

16. Atbilstoši regulas Nr.1306/2013 72.panta 3.punktam Lauku atbalsta dienests elektroniskajā pieteikšanās sistēmā nodrošina vienotā iesnieguma veidlapas, kurās, sākot ar 2016.gadu, ir norādīta iepriekšējā gadā noteiktās lauksaimniecības zemes platība un ekoloģiski nozīmīgā platība.

17. Ja vienotais iesniegums Lauku atbalsta dienestā iesniegts, izmantojot elektronisko pieteikšanās sistēmu, iesnieguma iesniedzējs šo noteikumu 16.punktā minēto informāciju iesniedz elektroniskajā pieteikšanās sistēmā.

2.2. Lauksaimniecības zemes gabalu identifikācijas sistēma

18. Lauksaimnieks Lauku atbalsta dienestā iesniedz iesniegumu lauku bloku precizēšanai līdz kārtējā gada 1.aprīlim par:

18.1. regulas Nr.1307/2013 32.panta 2.punkta nosacījumiem atbilstošu jaunu lauksaimniecības zemes gabalu iekļaušanu lauku reģistrā vai lauku reģistrā iekļautu lauksaimniecības zemes gabalu precizēšanu;

18.2. šo noteikumu 116.3. un 116.5.apakšpunktā minētās ekoloģiski nozīmīgās platības iekļaušanu vai precizēšanu lauku reģistra ekoloģiski nozīmīgo platību slānī.

19. Lai vienotajā iesniegumā deklarētu visu savā rīcībā esošo lauksaimniecības zemi atbilstoši regulas Nr.1306/2013 72.panta 1.punkta “a” apakšpunktam, lauksaimnieks Lauku atbalsta dienestā iesniedz iesniegumu lauku bloku precizēšanai par lauksaimniecības zemes (tai skaitā par lauksaimniecības zemes gabaliem, kuru platība ir mazāka par 0,3 hektāriem) iekļaušanu lauku reģistrā.

20. Lauku atbalsta dienests iesniegumu lauku bloku precizēšanai var noraidīt, ja izmaiņas attiecas uz mazāk nekā diviem procentiem no lauku bloka platības.

21. Atbilstoši regulas Nr.1306/2013 72.panta 2.punktam lauksaimnieks var nedeklarēt lauksaimniecībā izmantojamo zemes gabalu, kura platība nepārsniedz 0,1 hektāru, ja to nepiesaka maksājumu saņemšanai un ja šādu zemes gabalu kopējā platība nepārsniedz vienu hektāru.

2.3. Kontroles sistēma

22. Lauku atbalsta dienests veic atbalsta pretendenta iesnieguma administratīvās pārbaudes un pārbaudes uz vietas saimniecībā, kā arī nodrošina pārbaužu dokumentēšanu un uzskaiti saskaņā ar regulas Nr.809/2014 nosacījumiem.

23. Atbalsta pretendents nodrošina iespēju Lauku atbalsta dienestam veikt pārbaudi uz vietas saimniecībā un pēc Lauku atbalsta dienesta amatpersonu pieprasījuma apliecina atbilstību šo noteikumu 2. un 3.punktā minētā atbalsta saņemšanas nosacījumiem.

24. Atbalsta pretendents ir tiesīgs piedalīties pārbaudē uz vietas saimniecībā un iepazīties ar pārbaudes rezultātiem.

25. Atbalsta pretendenta nepiedalīšanās pārbaudē uz vietas saimniecībā neietekmē atbalsta samazinājuma un regulas Nr.1306/2013 64.pantā minēto administratīvo sodu piemērošanu, ja konstatēts atbalsta piešķiršanas nosacījumu un saistību pārkāpums.

26. Pamatojoties uz administratīvajās pārbaudēs un pārbaudēs uz vietas saimniecībā iegūtajiem rezultātiem, Lauku atbalsta dienests pieņem lēmumu par atbalsta apmēru vai iesnieguma noraidīšanu saskaņā ar regulā Nr.1307/2013, regulā Nr.1306/2013, Komisijas 2014. gada 11. marta Deleģētajā regulā Nr. 639/2014, ar ko papildina Eiropas Parlamenta un Padomes Regulu (ES) Nr. 1307/2013, ar ko izveido noteikumus par lauksaimniekiem paredzētiem tiešajiem maksājumiem, kurus veic saskaņā ar kopējās lauksaimniecības politikas atbalsta shēmām, un ar kuru groza minētās regulas X pielikumu (turpmāk – regula Nr. 639/2014), regulā Nr. 640/2014, Komisijas 2014. gada 16. jūnija Īstenošanas regulā (ES) Nr. 641/2014, ar kuru paredz noteikumus par to, kā piemērot Eiropas Parlamenta un Padomes Regulu (ES) Nr. 1307/2013, ar ko izveido noteikumus par lauksaimniekiem paredzētiem tiešajiem maksājumiem, kurus veic saskaņā ar kopējās lauksaimniecības politikas atbalsta shēmām (turpmāk – regula Nr. 641/2014), regulā Nr.809/2014 un šajos noteikumos noteikto kārtību.

27. Ja lauksaimnieks, piesakoties šo noteikumu 2.punktā un 3.1. un 3.2.apakšpunktā minētajam atbalstam, ir sniedzis nepatiesu informāciju vai pārkāpis atbalsta piešķiršanas nosacījumus, tas nesaņem maksājumu par konkrēto vienību attiecīgajā gadā, kā arī Lauku atbalsta dienestam atmaksā piešķirto atbalstu, ja tāds ir izmaksāts pirms pārkāpuma konstatēšanas.

28. Ja Lauku atbalsta dienests pieprasa papildu informāciju par iesniegtajiem dokumentiem vai saistībā ar atbilstību atbalsta saņemšanas nosacījumiem, lauksaimnieks 10 darbdienu laikā pēc pieprasījuma saņemšanas rakstveidā iesniedz informāciju un, ja nepieciešams, pievieno papildu dokumentus. Nesaņemot pieprasīto informāciju, Lauku atbalsta dienests atbalstu nepiešķir vai to samazina par to maksājuma vienību, par kuru nav saņemta pieprasītā informācija.

29. Ja lauksaimnieks kavē pārbaudes veikšanu uz vietas saimniecībā, attiecīgā amatpersona to atzīmē kontroles ziņojumā un lauksaimnieka iesniegums tiek noraidīts atbilstoši regulas Nr.1306/2013 59.panta 7.punktam.

30. Lauksaimnieks iepazīstas ar kontroles ziņojumu un paraksta to, lai apliecinātu savu klātbūtni pārbaudē uz vietas saimniecībā. Lauksaimniekam ir tiesības, parakstot kontroles ziņojumu, piekrist vai nepiekrist kontroles ziņojumā ietvertajiem rezultātiem.

31. Lauksaimnieks 10 darbdienu laikā pēc kontroles ziņojuma saņemšanas ir tiesīgs iesniegt Lauku atbalsta dienestā paskaidrojumus vai precizētu informāciju par kontroles ziņojumu.

3. Aktīva lauksaimnieka statuss (attiecas uz lauksaimniekiem, kas darbojas nelauksaimnieciskās darbības jomās)

32. Nosacījumus par tiešo maksājumu nepiešķiršanu regulas Nr.1307/2013 9.panta 2.punktā minētajām personām un par pierādījumiem atbilstībai aktīva lauksaimnieka statusam piemēro saskaņā ar regulas Nr.1307/2013 9.pantu un regulas Nr.639/2014 1.nodaļas 3.iedaļu.

33. Atbilstoši regulas Nr.1307/2013 9.panta 4.punktam aktīva lauksaimnieka nosacījumu nepiemēro lauksaimniekam, kam iepriekšējā gadā tiešo maksājumu kopsumma nepārsniedz 5000 *euro*.

34. Atbilstoši regulas Nr.1307/2013 9.panta 2.punktam persona, kas:

34.1. pārvalda hidrotehniskās būves, ir Ūdenssaimniecības pakalpojumu sniedzēju reģistrā reģistrētas personas;

34.2. pārvalda lidostas, ir Civilās aviācijas aģentūras datubāzē reģistrētie civilās aviācijas lidlauku apsaimniekotāji;

34.3. pārvalda pastāvīgus sporta laukumus, ir Izglītības un zinātnes ministrijas Sporta bāzu reģistrā reģistrētās personas;

34.4. pārvalda pastāvīgus sporta un atpūtas laukumus, ir personas, kurām Valsts zemes dienesta kadastrā zemes lietošanas veids ir norādīts kā sportam un atpūtai aprīkotās dabas teritorijas;

34.5. sniedz dzelzceļa pakalpojumus, ir Dzelzceļa infrastruktūras valsts reģistrā reģistrētās personas;

34.6. sniedz pakalpojumus nekustamo īpašumu jomā, ir personas, kuru darbības veids, kas deklarēts Valsts ieņēmumu dienestā, vai viens no darbības veidiem LURSOFT datubāzē atbilst NACE 2.redakcijas saimnieciskās darbības statistiskās klasifikācijas klasei 68.31. vai 68.32. atbilstoši Eiropas Parlamenta un Padomes 2006.gada 20.decembra Regulai Nr.1893/2006, ar ko izveido NACE 2.redakcijas saimniecisko darbību statistisko klasifikāciju, kā arī groza Padomes Regulu (EEK) Nr.3037/90 un dažas EK regulas par īpašām statistikas jomām (turpmāk – regula Nr.1893/2006).

35. Persona atbilst šo noteikumu 34.punkta prasībām, ja tā reģistrēta attiecīgajā reģistrā līdz kārtējā gada 15.maijam.

36. Šo noteikumu 34.punktu nepiemēro izglītības iestādēm, kas īsteno lauksaimniecības izglītības programmu.

37. Saskaņā ar regulas Nr.1307/2013 9.panta 2.punkta trešās daļas “b” apakšpunktu lauksaimniecisko darbību neuzskata par nenozīmīgu, ja ieņēmumi no lauksaimnieciskās darbības pēdējā noslēgtajā pārskata gadā, par kuru ir pieejama informācija, ir vismaz viena trešdaļa no kopējiem ieņēmumiem attiecīgajā gadā.

38. Saskaņā ar regulas Nr.1307/2013 9.panta 2.punkta trešās daļas “c” apakšpunktu personas darījumdarbības vai personas galvenais mērķis ir lauksaimnieciskā darbība, ja tās apgrozījums veido kopējā apgrozījuma lielāko īpatsvaru pēdējā noslēgtajā pārskata gadā, par kuru ir pieejama informācija.

39. Šo noteikumu 38.punktā minētais apgrozījums no lauksaimnieciskās darbības ir:

39.1. neto apgrozījums, kas saistīts ar lauksaimniecisko darbību savā saimniecībā regulas Nr.1307/2013 4.panta 1.punkta “c” apakšpunkta izpratnē;

39.2. neto apgrozījums, kas saistīts ar savā īpašumā esošu, tostarp iepirktu, regulas Nr.1307/2013 4.panta 1.punkta “d” apakšpunktā minēto lauksaimniecības produktu pārstrādi, ja ar šādu produktu pārstrādi tiek iegūts cits regulas Nr.1307/2013 4.panta 1.punkta “d” apakšpunktā minētais lauksaimniecības produkts;

39.3. atbalsts, kas piešķirts no Eiropas Lauksaimniecības garantiju fonda (ELGF) un Eiropas Lauksaimniecības fonda lauku attīstībai (ELFLA), kā arī jebkurš valsts atbalsts, kas piešķirts par lauksaimnieciskām darbībām.

40. Šo noteikumu 38.punktā minētā apgrozījuma īpatsvara noteikšanā darbības veidu klasifikācijai izmanto regulā Nr.1893/2006 noteiktos NACE 2.redakcijas saimnieciskās darbības statistiskās klasifikācijas divu zīmju ciparu kodus. Lauksaimnieciskai darbībai atbilst:

40.1. nodaļā 01, izņemot grupā 01.6 un 01.7, minētās darbības;

40.2. nodaļā 10 un 11 minētās darbības, kas attiecas tikai uz savā īpašumā esošu, tostarp iepirktu, regulas Nr.1307/2013 4.panta 1.punkta “d” apakšpunktā minēto lauksaimniecības produktu pārstrādi, ja ar šādu produktu pārstrādi tiek iegūts cits regulas Nr.1307/2013 4.panta 1.punkta “d” apakšpunktā minētais lauksaimniecības produkts.

41. Par nelauksaimniecisko darbību uzskatāmas darbības, kas atbilst regulā Nr.1893/2006 noteiktajiem NACE 2.redakcijas saimnieciskās darbības statistiskās klasifikācijas divu zīmju kodiem, izņemot šo noteikumu 40.punktā minētos kodus. Par atsevišķām nelauksaimnieciskām darbībām uzskatāmas arī ar šiem kodiem klasificētas darbības:

41.1. grupa 01.6 un 01.7;

41.2. grupa 32, ja saimnieciskā darbība ir saistīta ar lauksaimniecības produktu pārstrādi, slēdzot pakalpojuma līgumu un produkta izejviela un galaprodukts nepaliek saimniecības īpašumā, kā arī ja ar savā īpašumā esošu, tostarp iepirktu, regulas Nr.1307/2013 4.panta 1.punkta “d” apakšpunktā minēto lauksaimniecības produktu pārstrādi neiegūst regulas Nr.1307/2013 4.panta 1.punkta “d” apakšpunktā minēto lauksaimniecības produktu;

41.3. grupa 96, ja ar lauksaimniecību saistītos pakalpojumus sniedz ārpus saimniecības.

42. Lauku atbalsta dienests pārbauda informāciju saistībā ar šo noteikumu 34.punktā minētajiem reģistriem, lai identificētu personas, kas atbilstoši regulas Nr.1307/2013 9.panta 2.punktam nav tiesīgas saņemt šo noteikumu 2.punktā minēto atbalstu.

43. Lauku atbalsta dienests sagatavo informāciju saskaņā ar regulas Nr.639/2014 12.pantu, kura nepieciešama aktīvā lauksaimnieka statusa pierādījuma deklarācijas aizpildīšanai, un to personai nosūta reizē ar pierādījuma iesniegšanas pieprasījumu līdz kārtējā gada 1.augustam.

44. Lauksaimnieks līdz kārtējā gada 1.oktobrim pēc Lauku atbalsta dienesta pieprasījuma iesniedz regulas Nr.1307/2013 9.panta 2.punkta trešajā daļā minēto aktīva lauksaimnieka statusa pierādījuma deklarāciju (3.pielikums), kuras:

44.1. I daļa apliecina atbilstību regulas Nr.1307/2013 9.panta 2.punkta trešās daļas “a” apakšpunktā noteiktajam kritērijam;

44.2. II daļa apliecina atbilstību regulas Nr.1307/2013 9.panta 2.punkta trešās daļas “b” apakšpunktā noteiktajam kritērijam;

44.3. III daļa apliecina atbilstību regulas Nr.1307/2013 9.panta 2.punkta trešās daļas “c” apakšpunktā noteiktajam kritērijam.

45. Šo noteikumu 44.punktā minētajai deklarācijai lauksaimnieks pievieno zvērināta revidenta ziņojumu, kas apstiprina deklarācijā sniegto ziņu patiesumu.

46. Šo noteikumu 44.punktā minētās informācijas pārbaudei uz vietas saimniecībā, persona nodrošina Lauku atbalsta dienestam pieeju grāmatvedības uzskaites datiem.

47. Persona, kas iesniedz šo noteikumu 44.punktā minēto deklarāciju, kārtojot grāmatvedību, atbilstoši regulas Nr.639/2014 11.panta 1.punktam nodrošina atsevišķu uzskaiti par:

47.1. lauksaimnieciskās darbības neto apgrozījumu, piemēroto pievienotās vērtības nodokli un akcīzes nodokli;

47.2. nelauksaimnieciskās darbības neto apgrozījumu, piemēroto pievienotās vērtības nodokli, akcīzes nodokli un saņemto valsts un Eiropas Savienības atbalstu.

48. Atbilstoši regulas Nr.639/2014 11.pantam ieņēmumus veido neto apgrozījums, pievienotās vērtības nodoklis, akcīzes nodoklis un saņemtais valsts un Eiropas Savienības atbalsts.

4. Maksājuma samazinājums

49.  Vienotā platības maksājuma summai, ko lauksaimniekam attiecīgajā kalendārajā gadā paredzēts piešķirt, piemēro maksājuma samazinājumu piecu procentu apmērā no summas daļas, kas pārsniedz 150 000 *euro*, saskaņā ar regulas Nr.1307/2013 11.panta 1.punktu.

50. Pirms regulas Nr.1307/2013 11.panta 1.punktā minētā samazinājuma piemērošanas Lauku atbalsta dienests pēc lauksaimnieka pieprasījuma no vienotā platības maksājuma summas atskaita iepriekšējā kalendārajā gadā izmaksāto darba algu, kas saistīta ar lauksaimniecisko darbību, kā arī algas nodokli, valsts sociālās apdrošināšanas obligātās iemaksas un uzņēmējdarbības riska valsts nodevu.

51. Ja nodarbinātā pienākumi ir saistīti gan ar lauksaimniecisko, gan nelauksaimniecisko darbību, tā darba algai piemērojamos atvieglojumus aprēķina proporcionāli darba algas apmēram par katru darbības veidu.

52. Lai piemērotu šo noteikumu 50.punktā minētos atskaitījumus, lauksaimnieks līdz kārtēja gada 1.oktobrim Lauku atbalsta dienestā iesniedz deklarāciju par iepriekšējā gadā izmaksātajām darba algām, kas saistītas ar lauksaimniecisko darbību (4.pielikums). Deklarācijā sniegto ziņu pārbaudei lauksaimnieks nodrošina pieeju grāmatvedības uzskaites datiem.

53. Persona, kas sniedz šo noteikumu 52.punktā minēto deklarāciju, kārtojot grāmatvedību, nodrošina atsevišķu darbinieku darba laika uzskaiti saistībā ar lauksaimnieciskās darbības veidiem, informāciju par darba algu aprēķinu, tostarp par piemēroto algas likmi, un faktiski izmaksāto darba algu iepriekšējā kalendārajā gadā, kā arī algas nodokli, valsts sociālās apdrošināšanas obligātām iemaksām un uzņēmējdarbības riska valsts nodevu.

5. Maksājumu saņemšanas nosacījumu apiešanas ierobežojumi

54. Ja Lauku atbalsta dienests konstatē, ka tiešo maksājumu pretendents pretēji atbalsta mērķiem ir mākslīgi radījis apstākļus, lai iegūtu atbalsta piešķiršanas nosacījumos paredzētās priekšrocības vai izvairītos no atbilstības nosacījumu piemērošanas, Lauku atbalsta dienests tiešo maksājumu pretendentam nepiešķir priekšrocības vai atgūst nepamatoti veiktus maksājumus saskaņā ar regulas Nr.1307/2013 11.panta 4.punktu.

55. Lauku atbalsta dienests izvērtē tiešo maksājumu pretendentu iesniegto informāciju un dienesta rīcībā pieejamos datus, lai saskaņā ar regulas Nr.1307/2013 11.panta 4.punktu atklātu gadījumus, kad mākslīgi ir radīti apstākļi atbalsta piešķiršanas nosacījumu apiešanai vai priekšrocību iegūšanai, īpaši pievēršot uzmanību saimniecību dalīšanās gadījumiem, kad radīto saimniecību īpašumtiesības nemainās, un gadījumiem, kad lauksaimnieks iegādājas vai nomā aramzemi, uz kuras izvietota ekoloģiski nozīmīga platība un kura nav ģeogrāfiski saistīta ar tiešo maksājumu pretendenta rīcībā bijušo lauksaimniecības zemes platību.

56. Ja saskaņā ar regulas Nr.1307/2013 11.panta 4.punktu ir konstatētas mākslīgi radītu apstākļu pazīmes vai risks atbalsta piešķiršanas nosacījumu apiešanai vai nepamatotu priekšrocību radīšanai, lauksaimnieks 10 darbdienu laikā pēc Lauku atbalsta dienesta pieprasījuma saņemšanas iesniedz pierādījumu par šādu mākslīgi radītu apstākļu neesamību.

6. Minimālie atbalsta saņemšanas nosacījumi

57. Lauksaimniekam tiešos maksājumus par platībām piešķir par lauksaimniecības zemi:

57.1. kas ir lauksaimnieka īpašumā vai tiesiskajā valdījumā (lietošanā) kārtējā gada 15.jūnijā;

57.2. ja atbalstam pieteiktā saimniecības atbalsttiesīgā lauksaimniecības zemes kopējā platība ir vismaz viens hektārs saskaņā ar regulas Nr.1307/2013 10.panta 1.punkta “b” apakšpunktu.

58. Lauksaimniecības zemes gabala minimālais lielums saskaņā ar regulas Nr.1306/2013 72.panta 1.punktu, par kuru var iesniegt iesniegumu tiešo maksājumu saņemšanai par platībām, ir 0,3 hektāri.

59. Lauksaimniecības zemes gabals saskaņā ar regulas Nr.1306/2013 67.panta 4.punkta “a” apakšpunktu ir vienlaidu lauksaimniecības zemes platība:

59.1. ko aizņem ilggadīgie zālāji vai aramzemē sēti zālāji un kas atbilst regulas Nr.1307/2013 36.panta 2.punktā minētajām prasībām, un ko no 2016.gada ir deklarējis viens lauksaimnieks, piesakoties mazo lauksaimnieku atbalsta shēmas maksājumam;

59.2. ko aizņem ilggadīgie stādījumi vai aramzeme, izņemot aramzemē sēti zālāji un platība, kuru aizņem kaņepes, un kas atbilst regulas Nr.1307/2013 36.panta 2.punktā minētajām prasībām, un ko no 2016.gada ir deklarējis viens lauksaimnieks, piesakoties mazo lauksaimnieku atbalsta shēmas maksājumam;

59.3. ko aizņem dārzeņu kultūraugu sugas, par kurām piešķirams brīvprātīgs saistītais atbalsts saskaņā ar šo noteikumu 2.15.apakšpunktu, ja katra suga aizņem mazāk par 0,3 hektāriem un saimniecības kopējā aramzemes platība ir mazāka nekā 10 hektāri;

59.4. ko aizņem augļu koku un ogulāju (izņemot zemenes) kultūraugu sugas, par kurām piešķirams brīvprātīgs saistītais atbalsts saskaņā ar šo noteikumu 2.16.apakšpunktu, ja katra suga aizņem mazāk par 0,3 hektāriem un saimniecības kopējā aramzemes platība ir mazāka nekā 10 hektāri;

59.5. ko pieteicis viens lauksaimnieks un ko atbilstoši šo noteikumu 2.pielikumam aizņem ne vairāk kā viens kultūraugs vai kam ir ne vairāk kā viens zemes izmantošanas veids. Šis nosacījums attiecas arī uz kaņepju platību, kuru no 2016.gada ir deklarējis viens lauksaimnieks, piesakoties mazo lauksaimnieku atbalsta shēmas maksājumam atbalstam.

60. Lauksaimnieks pēc Lauku atbalsta dienesta pieprasījuma uzrāda apliecinājumu, ka atbalstam pieteiktā lauksaimniecības zemes platība pēc stāvokļa kārtējā gada 15.jūnijā atrodas tā tiesiskajā valdījumā (lietošanā), ja to neapliecina ieraksts zemesgrāmatā.

61. Lauksaimniekam, kura īpašumā vai tiesiskajā valdījumā (lietošanā) esošā lauksaimniecības zemes platība nepārsniedz vienu hektāru, šo noteikumu 2.4., 2.5., 2.6. un 2.7.apakšpunktā minēto atbalstu nepiešķir saskaņā ar regulas Nr.1307/2013 10.panta 3.punktu, ja piešķiramo tiešo maksājumu kopsumma ir mazāka par 100 *euro*.

7. Atbalsttiesīgas lauksaimniecības zemes noteikšanas kritēriji

62. Tiešo maksājumu platību atbalstu nepiešķir par lauksaimniecības zemi, ja:

62.1. tajā ir vairāk nekā 50 atsevišķi augošu koku vienā hektārā;

62.2. tajā ir invazīvo latvāņu ģints augi, kam izveidojušās ziedkopas;

62.3. tajā aug vilkvālītes vai tā ir mitrzeme, kas laikposmā no 15.maija līdz 15.septembrim ir klāta ar ūdeni ilgāk nekā četras nedēļas pēc kārtas;

62.4. to izmanto nelauksaimnieciskai darbībai, īpaši ceļu būvei, telšu novietošanai, auto un tehnikas stāvvietām, izstāžu, gadatirgu, sporta, atpūtas un citu sabiedrisku pasākumu rīkošanai laikposmā no 15.maija līdz 15.septembrim ilgāk nekā četras nedēļas pēc kārtas, un tai nepieciešama augsnes virskārtas atjaunošana un izlīdzināšana vai zālāju zelmeņa atjaunošana;

62.5. tā ir platība, ko pārsvarā izmanto nelauksaimnieciskai darbībai, uz tās atrodas lidlauks (izdota apliecība saskaņā ar normatīvajiem aktiem par civilās aviācijas lidlauku izveidošanu, sertifikāciju un ekspluatāciju), pastāvīgs sporta laukums, tostarp golfa laukums, lauki vai nogāzes, kurās ierīkotas slēpošanas un citu sporta veidu trases ar aprīkojumu, zirgu izjāžu laukums ar aprīkojumu, atpūtas un kempingu laukums, siltumnīcas ar grīdas segumu vai ceļi.

63. Koku maksimālo biezību saskaņā ar regulas Nr.640/2014 9.panta 3.punktu aprēķina, ieskaitot kokus, kuru vainaga projekcija nepārsniedz 0,01 hektāru.

64. Tiešos maksājumus var saņemt par platību, kurā stāda un audzē viena vecuma īscirtmeta atvasāju sugas – apsi (*Populus spp.*), kārklu (*Salix spp.*) vai baltalksni (*Alnus incana*) – ar piecu gadu maksimālo cirtes aprites laiku, kurās saskaņā ar meliorācijas kadastra datiem pēc stāvokļa 2011.gada 1.jūlijā nav reģistrētas meliorācijas sistēmas un kurās pēc 2011.gada 1.jūlija nav no jauna izveidota meliorācijas sistēma.

65. Atbilstoši regulas Nr.1307/2013 4.panta 2.punkta “a” apakšpunktam aramzeme ir uzturēta kultūraugu audzēšanai piemērotā stāvoklī, ja:

65.1. augsnes virsma ir līdzena atbilstoši lauksaimniecības apsaimniekošanas veidam un vietas mikroreljefam, tā ir piemērota pirmssējas apstrādei vai zālāja un citu augu nopļaušanai vai novākšanai, kā arī nav nepieciešams uzklāt augsni vai nolīdzināt augsnes virsmu, izmantojot šķūrēšanas vai iekrāvēju tehniku;

65.2. tajā nav krūmu dzinumu, kas vecāki par vienu gadu;

65.3. izmantojot to kā papuvi, nezāles tiek apkarotas un augi, arī tie, kas audzēti zaļmēslojumam, tiek iestrādāti augsnē līdz kārtējā gada 15.septembrim vai saimniecībās, kas uzņēmušās lauku attīstības platībatkarīgā atbalsta saistības pasākumā „Bioloģiskā lauksaimniecība” un papuvi saglabā divus gadus pēc kārtas vai ilgāk, augi tiek iestrādāti augsnē vismaz līdz katra otrā gada 15.septembrim.

66. Atbilstoši regulas Nr.1307/2013 4.panta 2.punkta “a” apakšpunktam aramzemē sēti zālāji un ilggadīgie zālāji ir uzturēti ganīšanai piemērotā stāvoklī, ja tie līdz kārtējā gada 15.augustam ir noganīti vai nopļauti un novākti, izņemot:

66.1. aramzemē sēti zālāji un ilggadīgie zālāji, kas izmantojami biškopībā nektāra vākšanai vai ārstniecības augu vākšanai, ja tie ir nopļauti un novākti līdz kārtējā gada 15.septembrim;

66.2. ilggadīgie zālāji, kas ir atzīti par bioloģiski vērtīgiem zālājiem vai no lauksaimnieciskās darbības atkarīgiem ES nozīmes zālāju biotopiem un putnu dzīvotnēm, ja tie ir noganīti vai nopļauti un novākti termiņā, kas noteikts normatīvajos aktos par valsts un Eiropas Savienības atbalsta piešķiršanu, administrēšanu un uzraudzību vides, klimata un lauku ainavas uzlabošanai 2014.–2020.gada plānošanas periodā;

66.3. zālāji, kas tiek izmantoti zālāju sēklaudzēšanai un kārtējā gadā ir pieteikti lauku apskatei Valsts augu aizsardzības dienestā, ja tie ir nokulti līdz kārtējā gada 1.oktobrim;

66.4. platība, ko aizņem enerģijas ieguvei audzēta klūdziņu prosa un miežubrālis, kuru ziedēšanas fāze ir sasniegta iepriekšējā gadā, ja šī platība ir nopļauta un novākta līdz kārtējā gada 1.maijam.

67. Ilggadīgo stādījumu platība ir uzturēta kultūraugu audzēšanai piemērotā stāvoklī, ja rindstarpas, kuru platums pārsniedz vienu metru, tiek izpļautas vai mehāniski apstrādātas līdz kārtējā gada 15.septembrim.

68. Atbalsttiesīgajā platībā var iekļaut grāvjus, dzīvžogus un koku rindas, kas nav platākas par diviem metriem.

69. Ja atbalsttiesīgie ainavas elementi – koku un krūmu puduri, kuru platība nepārsniedz 0,01 hektāru, – ir identificēti un atrodas gan uz aramzemes, gan ilggadīgo zālāju vai ilggadīgo stādījumu platības, šo ainavas elementu aizņemtā platība tiek attiecināta uz attiecīgo zemes izmantošanas veidu proporcionāli to aizņemtajai platībai.

70. Ja atbalsttiesīgie ainavas elementi – atsevišķi augoši koki ir identificēti un atrodas uz robežas starp lauksaimniecības zemes platību ar dažādu izmantošanas veidu, ainavas elementu aizņemto platību sadala vienādi starp katru attiecīgo zemes platību.

71. Ja aramzeme piecus un vairāk gadus pēc kārtas ir deklarēta kā papuve un atbilst regulas Nr.1307/2013 4.panta 1.punkta “h” apakšpunkta nosacījumiem, un netiek deklarēta kā ekoloģiski nozīmīga platība, to klasificē kā ilggadīgo zālāju.

72. Ja vienā lauku blokā starpība starp tā platības un lauku platības kopsummu, ko vienotajā iesniegumā ir pieteicis viens vai vairāki lauksaimnieki, nepārsniedz 0,1 hektāru, bet ne vairāk kā vienu procentu no lauku bloka platības, lauku platību proporcionāli samazina. Atbalsttiesīgās platības aprēķinā par pamatu ņem reālo platības lielumu.

73. Lauksaimniecības zemes platībā neiekļauj cilvēka radītas konstrukcijas un objektus, īpaši būves, celtnes, ceļus, akmeņu krāvumus un pastāvīgus dīķus.

8. Savstarpējā atbilstība

74. Atbilstoši regulas Nr.1306/2013 93.pantam obligātās apsaimniekošanas prasības ir noteiktas šo noteikumu 5.pielikumā.

75. Ja lauksaimnieks neievēro kādu no šo noteikumu 76.punktā minētajiem laba lauksaimniecības un vides stāvokļa nosacījumiem un šo noteikumu 5.pielikumā minētajām obligātajām apsaimniekošanas prasībām, šo noteikumu 2.punktā (izņemot 2.17.apakšpunktā) minētā atbalsta apmēru samazina atbilstoši regulas Nr.1306/2013 97.pantam.

8.1. Laba lauksaimniecības un vides stāvokļa nosacījumi

76. Atbilstoši regulas Nr.1306/2013 94.panta prasībām lauksaimnieks ievēro šādus lauksaimniecības zemes laba lauksaimniecības un vides stāvokļa nosacījumus:

76.1. nelieto mēslošanas līdzekļus 10 metru platā joslā gar ūdensobjektu, kas noteikts saskaņā ar normatīvajiem aktiem par ūdens saimniecisko iecirkņu klasifikatoru un ūdenstilpju klasifikatoru;

76.2. ir saņēmis ūdens resursu lietošanas atļauju saskaņā ar normatīvajiem aktiem par ūdens resursu lietošanas atļauju, ja, veicot lauksaimnieciskas darbības, apūdeņošanā izmanto vairāk nekā 10 kubikmetru virszemes vai pazemes ūdeņu diennaktī;

76.3. neievada piesārņojošās vielas, arī prioritārās vielas un bīstamās vielas, pazemes ūdeņos, ja nav saņemta atbilstoša atļauja saskaņā ar kārtību, kādā tiek noteikta piesārņojošo vielu emisija ūdenī;

76.4. lauksaimniecības zemes daļu, kuras nogāzes garums ir vismaz 20 metru un slīpums ir lielāks par 10 grādiem, no kārtējā gada 1.oktobra līdz nākamā gada 31.martam nodrošina vismaz ar minimālu kultūraugu veģetāciju vai saglabā rugaini;

76.5. lauksaimniecības zemē kopj savā atbildībā esošo meliorācijas sistēmu, nodrošinot tās darbību, saglabāšanu un zemes mitruma režīma regulēšanu:

76.5.1. ūdensnoteku un novadgrāvju gultnēs vismaz viena metra platumā novāc kokus un krūmus, to atvases nopļauj vismaz vienu reizi divos gados, izvāc grunts ieskalojumus, sadzīves atkritumus, kritušus kokus, piesērējumus un bebru aizsprostojumus, kas traucē ūdens plūsmu gultnē;

76.5.2. drenu sistēmā drenu akas nosedz ar vāku, iztīra drenu akas piesērējumu, kā arī drenu kolektoru iztekas no sanesumiem un novāc kokaugus ap drenu kolektoru iztekām vismaz piecu metru attālumā uz katru pusi no iztekas;

76.6. rugaini vai sauso zāli nededzina uz lauka;

76.7. saglabā un nepieļauj dabas pieminekļu – dižakmeņu, aizsargājamu koku un aleju – iznīcināšanu vai bojāšanu, ja tie aizsargājami saskaņā ar normatīvajiem aktiem par īpaši aizsargājamo dabas teritoriju aizsardzību un izmantošanu;

76.8. lauksaimniecības zemes platībā esošos invazīvos latvāņu ģints augu sugas augus ir nopļāvis līdz brīdim, kad tiem veidojas ziedkopas;

76.9. laikposmā no 15.marta līdz 31.jūlijam necērt un negriež dzīvžogus un kokus, izņemot ilggadīgos stādījumus, platībā, kas atrodas īpaši aizsargājamā dabas teritorijā, un no 1.aprīļa līdz 30.jūnijam – pārējās teritorijās.

8.2. Savstarpējās atbilstības kontroles sistēma

77. Lauksaimnieku, kas pretendē uz šo noteikumu 2.punktā (izņemot 2.17.apakšpunktā) minēto atbalstu, izraugās pārbaudei saskaņā ar regulas Nr.1306/2013 96.panta nosacījumiem. Pārbaudi veic normatīvajos aktos par Eiropas Lauksaimniecības garantiju fonda, Eiropas Lauksaimniecības fonda lauku attīstībai, Eiropas Jūrlietu un zivsaimniecības fonda, kā arī par valsts un Eiropas Savienības atbalsta lauksaimniecībai un lauku un zivsaimniecības attīstībai finansējuma administrēšanu 2014.–2020.gada plānošanas periodā noteiktās kompetentās kontroles iestādes.

78. Lauksaimnieks nodrošina iespēju kompetentajām kontroles iestādēm veikt savstarpējās atbilstības pārbaudes uz vietas saimniecībā un pēc pieprasījuma uzrāda pārbaudei nepieciešamos dokumentus.

79. Par obligāto apsaimniekošanas prasību pārbaudi uz vietas saimniecībā kompetentā kontroles iestāde sagatavo kontroles ziņojumu saskaņā ar regulas Nr.809/2014 72.pantu.

80. Lauksaimnieks 10 darbdienu laikā pēc šo noteikumu 79.punktā minētā dokumenta saņemšanas var iesniegt kompetentajā kontroles iestādē kontroles ziņojuma precizējumus.

81. Par tīšu pārkāpumu regulas Nr.1306/2013 99.panta 3.punkta izpratnē atzīst pārkāpumu, kurš rada apdraudējumu sabiedrības vai dzīvnieku veselībai vai kura dēļ trešajām personām rodas finansiāli zaudējumi vai papildu izmaksas, lai novērstu pārkāpuma sekas.

9. Vienotais platības maksājums

82. Vienoto platības maksājumu piemēro saskaņā ar regulas Nr.1307/2013 36.pantu un regulas Nr.639/2014 35.pantu.

83. Pretendējot uz vienoto platības maksājumu, lauksaimnieks reizē ar vienoto iesniegumu (1.pielikums) Lauku atbalsta dienestā iesniedz šādus dokumentus:

83.1. Lauku atbalsta dienesta sagatavoto lauku bloku karti, kurā atzīmē vienotajā iesniegumā (1.pielikums) deklarēto lauksaimniecības zemes platību un ekoloģiski nozīmīgo platību;

83.2. īscirtmeta atvasāju sugu stādu izcelsmes apliecinājumu (kopiju), ja atbalstam piesaka šo noteikumu 64.punktā minētās īscirtmeta atvasāju sugas;

83.3. informāciju par lauksaimniecības kultūraugu izmantošanas veidiem (6.pielikums), ja lauksaimnieks pretendē arī uz brīvprātīgu saistīto atbalstu par proteīnaugiem un audzē proteīnaugus arī enerģijas ieguvei vai, ja aramzemes platība ir vismaz 10 hektāru.

84. Vienotā platības maksājuma likmi Lauku atbalsta dienests aprēķina saskaņā ar regulas Nr.1307/2013 36.panta 2.punktu.

10. Papildu nosacījumi tiešo maksājumu piešķiršanai par kaņepju platību

85. Lauksaimniekam ir tiesības pretendēt uz vienoto platības maksājumu, mazo lauksaimnieku atbalsta shēmas maksājumu un brīvprātīgu saistīto atbalstu par proteīnaugiem par kaņepju platību, ja tā saskaņā ar regulas Nr.809/2014 45.pantu ir iekļauta kaņepju tetrahidrokanabinola (turpmāk – THC) monitoringā.

86. Lauksaimniecības zeme ar vienlaidu platību, kas nav mazāka par 0,3 hektāriem, vienotajā iesniegumā (1.pielikums) deklarējama ar atbilstošu zemes izmantošanas veida kodu kaņepēm (2.pielikums) un norādāma kā viens lauks, kurā iesētas vienas atbalsttiesīgas kaņepju šķirnes sertificētas sēklas. Lauksaimnieks, kas pretendē uz vienoto platības maksājumu par kaņepju platību, papildus vienotajam iesniegumam Lauku atbalsta dienestā līdz kārtējā gada 15.maijam iesniedz:

86.1. vienotajam platības maksājumam pieteiktās kaņepju sējplatības deklarāciju (7.pielikums) ar informāciju par kaņepju sējplatību, iesēto kaņepju šķirnēm un izsēto sēklu apjomu (kg/ha);

86.2. katras iesētās kaņepju sēklas šķirnes iepakojuma oficiālās etiķetes oriģinālu, kurā norādītais sēklas daudzums atbilst deklarācijā minētajam izsētajam kaņepju sēklu daudzumam (minimālais kaņepju izsējamais daudzums ir 25 kg/ha).

87. Lauksaimnieks līdz kārtējā gada 15.jūnijam Valsts augu aizsardzības dienestā iesniedz personīgi vai elektroniska dokumenta veidā atbilstoši normatīvajiem aktiem par elektronisko dokumentu noformēšanu vai nosūta pa pastu iesniegumu platības iekļaušanai kaņepju THC monitoringā (8.pielikums).

88. Lauksaimnieks par platību iekļaušanu kaņepju THC monitoringā ne vēlāk kā līdz kārtējā gada 30.jūnijam samaksā saskaņā ar Valsts augu aizsardzības dienesta sniegto maksas pakalpojumu cenrādi atbilstoši Valsts augu aizsardzības dienesta izsniegtajam rēķinam, ieskaitot naudu rēķinā norādītajā kontā.

89. Valsts augu aizsardzības dienestam ir tiesības anulēt platības iekļaušanu kaņepju THC monitoringā kārtējā gadā, neatmaksājot samaksu par platības iekļaušanu kaņepju THC monitoringā, ja šo noteikumu 87.punktā minētajā iesniegumā ir sniegta nepatiesa informācija par kaņepju platību vai nav veikta samaksa par visu kārtējā gadā maksājumu iesniegumā norādīto kaņepju platību.

90. Lauku atbalsta dienests lauksaimnieku, kas pretendē uz vienoto platības maksājumu par kaņepju platību, izraugās pārbaudei uz vietas saimniecībā saskaņā ar regulas Nr.809/2014 30.panta "g" apakšpunktu un 34.panta 2.punktu. Pārbaudi veic Valsts augu aizsardzības dienesta amatpersona.

91. Valsts augu aizsardzības dienests par plānoto pārbaudi informē lauksaimniekus, kas izraudzīti pārbaudei uz vietas saimniecībā saskaņā ar regulas Nr.809/2014 30.panta "g" apakšpunktu un 34.panta 2.punktu. Lai īstenotu pārbaudi uz vietas saimniecībā, lauksaimnieks Valsts augu aizsardzības dienestu informē par kaņepju ziedēšanas sākumu.

11. Maksājums par klimatam un videi labvēlīgu lauksaimniecības praksi

92. Maksājumu par klimatam un videi labvēlīgu lauksaimniecības praksi piemēro saskaņā ar regulas Nr.1307/2013 III sadaļas 3.nodaļu un regulas Nr.639/2014 3.nodaļu.

93. Atbalsta likmi maksājumam par klimatam un videi labvēlīgu lauksaimniecības praksi aprēķina Lauku atbalsta dienests saskaņā ar regulas Nr.1307/2013 43.panta 9.punkta otro daļu.

94. Maksājumu par klimatam un videi labvēlīgu lauksaimniecības praksi ir tiesīgs saņemt lauksaimnieks, kuram izsniegts sertifikāts par bioloģiskās lauksaimniecības atbilstību vai izziņa par pārejas perioda uz bioloģisko lauksaimniecību uzsākšanu saskaņā ar normatīvajiem aktiem par bioloģiskās lauksaimniecības uzraudzības un kontroles kārtību un kura bioloģiskajai ražošanai izmantojamā lauksaimniecības zeme saskaņā ar kontroles iestādes apliecinājumu atbilst Padomes 2007. gada 28. jūnija Regulas Nr. 834/2007 par bioloģisko ražošanu un bioloģisko produktu marķēšanu un par Regulas (EEK) Nr. 2092/91 atcelšanu (turpmāk - regula Nr.834/2007) 11.pantam.

95. Saimniecībā, kurā bioloģiskās saimniekošanas metodes izmanto tikai daļā no saimniecības lauksaimniecības zemes, regulas Nr.1307/2013 44. un 46.pantā minētos platības sliekšņus attiecina uz to saimniecības lauksaimniecības zemes platību, ko neizmanto bioloģiskajai ražošanai saskaņā ar regulas Nr.834/2007 11.pantu.

96. Lauksaimnieks, kam ir tiesības uz maksājumu par klimatam un videi labvēlīgu lauksaimniecības praksi, saskaņā ar regulas Nr.1307/2013 43.panta 11.punktu var atteikties no minētajām tiesībām, izdarot par to atzīmi vienotajā iesniegumā (1.pielikums). Atteikuma gadījumā lauksaimnieks nodrošina regulas Nr.1307/2013 III sadaļas 3.nodaļas prasību izpildi visā savas saimniecības atbalsttiesīgajā lauksaimniecības platībā.

11.1. Kultūraugu dažādošana

97. Kultūraugu dažādošanas prasību piemēro saskaņā ar regulas Nr.1307/2013 44.pantu un regulas Nr.639/2014 40.pantu.

98. Kultūraugu saraksts atbilstoši regulas Nr.1307/2013 44.panta 4.punkta “a”, “b” un “d” apakšpunktam ir noteikts šo noteikumu 9.pielikumā.

99. Atbilstoši regulas Nr.639/2014 40.panta 1.punktam kultūraugi vai to augu atliekas atrodas uz lauka no 15.jūnija līdz 31.augustam.

100. Atbilstoši regulas Nr.639/2014 40.panta 3.punktam visus kultūraugus, kas audzēti, izmantojot sēklu maisījumu, uzskata par kultūraugu maisījumu.

101. Deklarējot kultūraugus ar nosaukumu “Pārējie citur neminēti kultūraugi, sēti tīrsējā aramzemē” vai “Dažādi kultūraugi nelielā platībā jeb vairāki kultūraugi, audzēti vienlaidu laukā, ja katrs no kultūraugiem attiecīgajā laukā aizņem mazāk par 0,3 ha”, lauksaimnieks pēc Lauku atbalsta dienesta pieprasījuma iesniedz papildu deklarāciju, norādot informāciju par katru kultūraugu atsevišķi atbilstoši regulas Nr.1307/2013 44.panta 4.punkta “a” vai “b” apakšpunktam un tā aizņemto platību.

102. Dažādu kultūraugu īpatsvara aprēķināšanai kultūrauga aizņemtajā platībā ietver ainavas elementus, kas ir daļa no atbalsttiesīgās platības saskaņā ar regulas Nr.640/2014 9.pantu.

103. Kultūraugu dažādošanas prasību uzskata par izpildītu, ja pēc vienotā iesnieguma (1.pielikums) iesniegšanas un kultūraugu deklarēšanas nepārvaramas varas vai ārkārtas apstākļu dēļ kultūraugu sēklas neuzdīgst, vai tiek kavēta kultūrauga augšana, vai kultūrauga sējums tiek iznīcināts, ja pārbaudēs uz vietas tiek konstatēts, ka kultūraugu dažādošanas prasība ir izpildīta ar citiem kultūraugiem, nevis vienotajā iesniegumā deklarētajiem, izņemot gadījumos, kad deklarētais kultūraugs ietekmē kultūraugu dažādošanas vai ekoloģiski nozīmīgas platības izveides prasības atbrīvojuma piemērošanu.

11.2. Aizsargājamie ekoloģiski jutīgie ilggadīgie zālāji

104. Aizsargājamu ekoloģiski jutīgo ilggadīgo zālāju saglabāšanas prasību piemēro saskaņā ar regulas Nr.1307/2013 45.panta 1.punktu un regulas Nr.639/2014 43.pantu.

105. Atbilstoši regulas Nr.1307/2013 45.panta 1.punktam aizsargājamie ekoloģiski jutīgie ilggadīgie zālāji ir zālāji, kas atzīti par Eiropas Savienības nozīmes zālāju biotopu un Eiropas Savienības nozīmes putnu dzīvotni saskaņā ar normatīvajiem aktiem par īpaši aizsargājamo biotopu veidu sarakstu, par īpaši aizsargājamo sugu un ierobežoti izmantojamo īpaši aizsargājamo sugu sarakstu, par mikroliegumu izveidošanas un apsaimniekošanas kārtību, to aizsardzību, kā arī mikroliegumu un to buferzonu noteikšanu, par Latvijā sastopamo Eiropas Savienības prioritāro sugu un biotopu sarakstu, par to Eiropas Kopienā nozīmīgu dzīvnieku un augu sugu sarakstu, kurām nepieciešama aizsardzība, un to dzīvnieku un augu sugu indivīdu sarakstu, kuru ieguvei savvaļā var piemērot ierobežotas izmantošanas nosacījumus.

106. Kārtējā gadā regulas Nr.1307/2013 45.panta nosacījumus piemēro tām aizsargājamām ekoloģiski jutīgo ilggadīgo zālāju platībām, kas pēc stāvokļa iepriekšējā gada 31.decembrī ir kartogrāfiski identificētas Lauku atbalsta dienesta lauku bloku identifikācijas sistēmas lauku bloku kartē, izmantojot Dabas aizsardzības pārvaldes dabas datu pārvaldības sistēmas „Ozols” datus.

107. Šo noteikumu 105. un 106.punktā noteiktajā aizsargājamo ekoloģiski jutīgo ilggadīgo zālāju platībā netiek iekļauta zālāju aizņemta platība, kas atrodas kādā no ekspluatācijas aizsargjoslām saskaņā ar normatīvajiem aktiem par aizsargjoslām.

108. Lauksaimniekam, kas deklarētajā platībā ir uzaris aizsargājamos ekoloģiski jutīgos ilggadīgos zālājus vai tos pārveidojis citos zemes izmantošanas veidos, ir pienākums līdz nākamā gada 9.jūnijam pēc šādas rīcības konstatēšanas attiecīgo platību atkal pārveidot par ilggadīgo zālāju.

11.3. Ilggadīgo zālāju saglabāšana

109. Ilggadīgo zālāju saglabāšanas prasību piemēro saskaņā ar regulas Nr.1307/2013 45.panta 2., 3., 4. un 5.punktu un regulas Nr. 639/2014 44.pantu.

110. Regulas Nr.1307/2013 45.panta 2.punkta nosacījumus piemēro attiecībā uz valsts kopējo lauksaimniecības zemi.

111. Atbilstoši regulas Nr.1307/2013 45.panta 2.punktam un regulas Nr.639/2014 43.pantam Lauku atbalsta dienests aprēķina un katru gadu līdz 20.augustam oficiālajā izdevumā "Latvijas Vēstnesis" publicē informāciju par:

111.1. ilggadīgo zālāju platības īpatsvaru kārtējā gadā;

111.2. ilggadīgo zālāju atsauces platības un kārtējā gada ilggadīgo zālāju platības īpatsvara attiecības izmaiņām.

112. Ja šo noteikumu 111.2.apakšpunktā minētā attiecība valstī ir samazinājusies par trim, bet ne vairāk kā par pieciem procentiem, lauksaimniekam, kas piesakās uz šo noteikumu 2.punktā minēto atbalstu, ir pienākums nepārveidot ilggadīgo zālāju platību par citām vajadzībām izmantojamu zemi, ja vien nav saņemts Lauku atbalsta dienesta saskaņojums.

113. Šo noteikumu 112.punktā minēto saskaņojumu Lauku atbalsta dienests izsniedz lauksaimniekam, kas pilnībā pārstrukturē saimniecību, pārveidojot to par augkopības saimniecību vai likvidējot vai samazinot mājlopu skaitu ganāmpulkā par vairāk nekā 50 procentiem pēc stāvokļa kārtējā gada 15.jūnijā salīdzinājumā ar iepriekšējā gada attiecīgo datumu.

114. Ja šo noteikumu 111.2.apakšpunktā minētā attiecība valstī ir samazinājusies vairāk nekā par pieciem procentiem:

114.1. lauksaimniekam ir aizliegts pārveidot ilggadīgo zālāju platību par citām vajadzībām izmantojamu zemi;

114.2. Lauku atbalsta dienests līdz kārtējā gada 30.septembrim saskaņā ar regulas Nr.639/2014 44.panta 2. un 3.punktu informē lauksaimnieku par prasību pārveidot citām vajadzībām izmantojamu zemi par ilggadīgo zālāju platību, norādot attiecīgās platības lielumu;

114.3. lauksaimnieks atjauno ilggadīgo zālāju platību līdz nākamā gada 9.jūnijam pēc šīs prasības saņemšanas.

11.4. Ekoloģiski nozīmīga platība

115. Ekoloģiski nozīmīgas platības izveides vai saglabāšanas prasību piemēro saskaņā ar regulas Nr.1307/2013 46.pantu un regulas Nr.639/2014 45. un 48.pantu.

116. Atbilstoši regulas Nr.1307/2013 46.panta 2.punktam ekoloģiski nozīmīga platība ir:

116.1. papuvē esoša zeme, kas tiek uzturēta vismaz sešus mēnešus pēc kārtas kārtējā gadā un vismaz līdz kārtējā gada 15.jūlijam;

116.2. zeme zem dižkokiem, alejām un dižakmeņiem, kas aizsargājami saskaņā ar normatīvajiem aktiem par īpaši aizsargājamo dabas teritoriju aizsardzību un izmantošanu;

116.3. zeme, ko aizņem grupā augoši koki un koku un krūmu puduri, 0,01 līdz 0,3 hektāru platībā;

116.4. 1–20 metru platas laukmales, kurās nav koku un krūmu dzinumu, kas vecāki par vienu gadu. Laukmales augu segums ir atšķirīgs no blakus esošās lauksaimniecības zemes augu seguma, un tās var appļaut;

116.5. dīķi 0,01 līdz 0,1 hektāra platībā, ietverot arī piekrastes veģetāciju ne vairāk kā 10 metru platā joslā;

116.6. 2–6 metrus platas buferjoslas gar ūdens objektu, kas noteikts saskaņā ar normatīvajiem aktiem par ūdens saimniecisko iecirkņu klasifikatoru, ietverot arī krasta veģetāciju. Buferjoslas augu segums ir atšķirīgs no blakus esošās lauksaimniecības zemes augu seguma, un to iespējams appļaut vai noganīt;

116.7. zeme, ko aizņem līdz kārtējā gada 15.septembrim labības vai labības un proteīnaugu pasējā sētas šādas stiebrzāles tīrsējā vai maisījumā - daudzziedu viengadīgā airene, ganību airene, hibrīdā airene auzeņairene, pļavas timotiņš, kamolzāle, pļavas auzene, niedru auzene, sarkanā auzene, aitu auzene, rupjā auzene, bezakotu lāčauza, mīkstā lāčauza, pļavas lapsaste, pļavas skarene, purva skarene, parastā skarene, parastā smilga, baltā smilga vai ložņu smilga;

116.8. platības, ko aizņem slāpekli piesaistoši kultūraugi – lucerna (*Medicago*), ragainais vanagnadziņš (*Lotus corniculatus*), āboliņš (*Trifolium*), ieskaitot sarkano āboliņu, bastarda āboliņu un balto āboliņu, lauka pupas (*Vicia faba*), vīķi (*Vicia*), zirņi (*Pisum*), amoliņš (*Meliotus*), austrumu galega (*Galega*) un esparsete (*Onobryschis*). Slāpekli piesaistoši kultūraugi audzējami tīrsējā vai maisījumos, kas veidoti tikai no slāpekli piesaistošajiem kultūraugiem. Ja slāpekli piesaistošos kultūraugus audzē laukā, kas piekļaujas ūdens objektam, kurš noteikts saskaņā ar normatīvajiem aktiem par ūdens saimniecisko iecirkņu klasifikatoru, gar attiecīgo ūdensobjektu izveido vismaz divus metrus platu joslu, ko neizmanto lauksaimniecības produktu ražošanai.

117. Aprēķinot platību, ko aizņem ekoloģiski nozīmīgas platības veidi, saskaņā ar regulas Nr.1307/2013 46.panta 3.punktu, izmanto šo noteikumu 10.pielikumā minētos pārrēķina un svēruma koeficientus.

118. Saskaņā ar regulas Nr.1307/2013 46.panta 7.punktu regulas Nr.1307/2013 46.panta 1.punkta prasību 2015., 2016. un 2017.gadā nepiemēro lauksaimniekiem, kuru īpašumā vai lietošanā esošā aramzeme vairāk nekā 50 procentu platībā atrodas šo noteikumu 11.pielikumā minētajos pagastos vai novados.

119. Mākslīgi veidotas sētas, kas atrodas starp aramzemi un ainavas elementiem (buferjoslu, laukmali, dīķi vai koku un krūmu grupu), neuzskata par šķērsli šo ainavas elementu un aramzemes fiziskai saskarei un deklarēšanai ekoloģiski nozīmīgas platības statusā.

120. Lauksaimnieks pēc Lauku atbalsta dienesta pieprasījuma iesniedz pierādījumu par to, ka platība, ko aizņem šo noteikumu 116.2., 116.3. un 116.5.apakšpunktā minētie ainavu elementi, ir viņa īpašumā vai lietošanā pēc stāvokļa kārtējā gada 15.jūnijā.

121. Dīķus un koku un krūmu grupas uzskata par ekoloģiski nozīmīgu platību, ja:

121.1. tos pilnībā ieskauj lauksaimnieka rīcībā esošā aramzeme vai šo ainavas elementu robežas fiziski saskaras ar aramzemes robežu;

121.2. ja starp dīķi un aramzemi vai starp koku un krūmu grupu ir izvietota laukmale vai buferjosla, kas ietverta atbalsttiesīgajā lauksaimnieka lauksaimniecības zemes platībā.

122. Laukmales, buferjoslas un aizsargājamās koku alejas saskaņā ar regulas Nr.1307/2013 46.panta 2.punktu uzskata par saimniecības aramzemei blakusesošu ekoloģiski nozīmīgu platību, ja to garākā mala fiziski saskaras ar saimniecības aramzemes lauka malu.

123. Laukmali un buferjoslu uzskata par blakus esošu aramzemes platībai, ja tās vismaz piecus gadus klāj zālaugu segums. Buferjoslas daļa, kas ietver piekrastes veģetāciju, ir aramzemei blakus esoša buferjoslas daļa, kas netiek iekļauta atbalsttiesīgajā platībā.

124. Buferjoslas aizņemto platību neuzskata par laukmali, un laukmales aizņemto platību neuzskata par buferjoslu.

12. Maksājums gados jauniem lauksaimniekiem

125. Maksājumu gados jauniem lauksaimniekiem var saņemt lauksaimnieks, ja tas līdz kārtējā gada 15.maijam Lauku atbalsta dienestā iesniedz vienoto iesniegumu (1.pielikums), norādot, ka tas pretendē uz attiecīgo maksājumu.

126. Regulas Nr.1307/2013 50.panta 2.punkta “a” apakšpunkta izpratnē fiziska persona pirmo reizi saimniecības vadītāja statusā dibina lauku saimniecību, kad tā īpašumā esošā zemnieku saimniecība vai kapitālsabiedrība, kurā tai pieder vismaz 20 procenti kapitāldaļu un paraksta tiesības, pirmo reizi veic vienu no šādām darbībām:

126.1. iesniedz iesniegumu valsts vai Eiropas Savienības atbalsta lauksaimniecībai saņemšanai;

126.2. deklarē lauksaimnieciskās darbības ieņēmumus Valsts ieņēmumu dienestā;

126.3. reģistrējas kā saimnieciskās darbības veicējs, norādot lauksaimniecisko darbību kā personas darbības veidu Valsts ieņēmumu dienestā.

127. Regulas Nr.639/2014 49.panta 1.punkta “b” apakšpunkta izpratnē:

127.1. viens jaunais lauksaimnieks reāli un ilgstoši kontrolē kapitālsabiedrības lēmumus, ja tam pieder vismaz 50 procenti kapitāldaļu un paraksta tiesības gadā, kad iesniegts iesniegums gados jaunu lauksaimnieku atbalstam;

127.2. viens vai vairāki jauni lauksaimnieki reāli un ilgstoši kontrolē individuālā (ģimenes) uzņēmuma vai zemnieka saimniecības lēmumus, ja tie ir individuālā (ģimenes) uzņēmuma vai zemnieku saimniecības īpašnieki un tiem ir paraksta tiesības gadā, kad iesniegts iesniegums gados jaunu lauksaimnieku atbalstam;

127.3. vairāki jaunie lauksaimnieki reāli un ilgstoši kontrolē kapitālsabiedrības lēmumus, ja tiem kopā pieder vismaz 50 procenti kapitāldaļu un katram no tiem pieder vismaz 20 procenti kapitāldaļu un paraksta tiesības gadā, kad pirmo reizi iesniegts iesniegums gados jaunu lauksaimnieku atbalstam. Ja kāds no gados jauniem lauksaimniekiem turpmākajos gados vairs nekontrolē kapitālsabiedrības lēmumus, uzskatāms, ka tos kontrolē pārējie gados jaunie lauksaimnieki, ja tiem piederošo kapitāldaļu skaits nav mazāks par kapitāldaļu skaitu, kāds bija to īpašumā pirmajā gadā, kad pirmo reizi tika iesniegts iesniegums gados jaunu lauksaimnieku atbalstam, un ja tiek saglabātas paraksta tiesības.

128. Ja jaunais lauksaimnieks ir dibinājis un maksājumam gados jaunajiem lauksaimniekiem pieteicis vairākas tā kontrolē esošas saimniecības, maksājumu gados jauniem lauksaimniekiem piešķir par tās pieteiktās saimniecības platību, kura ir dibināta pirmā.

129. Valsts ieņēmumu dienests pēc Lauku atbalsta dienesta pieprasījuma sniedz informāciju par šo noteikumu 126.2. un 126.3.apakšpunktā noteikto datu atbilstību.

130. Maksājuma summu gados jauniem lauksaimniekiem Lauku atbalsta dienests aprēķina saskaņā ar regulas Nr.1307/2013 50.panta 8.punktu.

131. Atbilstoši regulas Nr.1307/2013 50.panta 9.punktam maksājumu gados jauniem lauksaimniekiem piešķir vienam atbalsta saņēmējam par ne vairāk kā 90 hektāriem.

13. Brīvprātīgs saistītais atbalsts

132. Brīvprātīgu saistīto atbalstu var saņemt lauksaimnieks, ja tas līdz kārtējā gada 15.maijam Lauku atbalsta dienestā iesniedz vienoto iesniegumu (1.pielikums), tajā norādot izvēlēto brīvprātīga saistītā atbalsta veidu.

13.1.  Brīvprātīgs saistītais atbalsts par slaucamām govīm

133. Brīvprātīgu saistīto atbalstu par slaucamām govīm piešķir, ja:

133.1. tās ir turētas lauksaimnieka ganāmpulkā vismaz trīs mēnešus pēc kārtas sākot no kārtējā gada 15.maija;

133.2. tās dzīves laikā ir reģistrētas un apzīmētas un par tām ir sniegta informācija normatīvajos aktos par lauksaimniecības dzīvnieku apzīmēšanu un reģistrēšanu noteiktajā kārtībā;

133.3. tiek veikta to pārraudzība atbilstoši normatīvajiem aktiem par dzīvnieku pārraudzību un izslaukums no govs, kurai pēdējā noslēgtajā standarta laktācijā, kas noslēgta pārraudzības gadā no iepriekšējā gada 1.oktobra līdz kārtējā gada 30.septembrim, ir vismaz 5500 kilogramu vai – govij bioloģiskās turēšanas apstākļos – 4500 kilogramu. Slaucamās govis, kuru pirmā standarta laktācija tiek uzsākta pārraudzības gadā no iepriekšējā gada 1.oktobra līdz kārtējā gada 30.septembrim, izslaukuma prasība netiek attiecināta;

134. Lauksaimnieks nodrošina piena izslaukuma kontroli, datu sagatavošanu un uzglabāšanu saskaņā ar normatīvajiem aktiem par slaucamo govju pārraudzības kārtību. Lauksaimnieks izveido un rakstveidā veic saimniecības piena izmantošanas, arī realizācijas, uzskaiti, izmantojot elektroniskos datu uzglabāšanas līdzekļus vai iekārtojot uzskaites žurnālu, kurā informācija sakārtota hronoloģiskā secībā pēc kontroles datuma, pēc piena piegādes datuma ar ziņām par piena pircēju un piegādāto piena daudzumu un pēc piena pārstrādes datuma, ja piens tiek pārstrādāts saimniecībā.

135. Atbilstoši regulas Nr.639/2014 53.panta 2.punktam atbalsta likmi attiecīgajā gadā aprēķina, dalot maksimālo brīvprātīga saistītā atbalsta apmēru par slaucamām govīm ar slaucamo govju skaitu, kas attiecīgajā gadā dod tiesības saņemt atbalstu.

136. Informāciju par lauksaimniekiem, kas var saņemt brīvprātīgu saistīto atbalstu par slaucamām govīm, un slaucamo govju skaitu, kas attiecīgajā gadā dod tiesības saņemt atbalstu, iegūst no Lauksaimniecības datu centra lauksaimniecības dzīvnieku reģistra.

137. Potenciāli atbalsttiesīgās slaucamās govis, attiecībā uz kurām konstatē, ka tās ir nepareizi identificētas vai reģistrētas dzīvnieku identifikācijas un reģistrācijas sistēmā, atbilstoši regulas Nr. 809/2014 21.panta 4.punkta „b” apakšpunktam uzskata par slaucamām govīm, attiecībā uz kurām ir konstatētas neatbilstības, kā minēts regulas Nr. 640/2014 31.pantā.

138. Lai pārliecinātos par saimniecību atbilstību šo noteikumu 133.apakšpunkta prasībām, Lauksaimniecības datu centrs saskaņā ar regulas Nr.809/2014 42.pantu veic pārbaudes uz vietas saimniecībā un pārbauda saimniecību piena izslaukuma kontroles datu, kā arī piena realizācijas un izmantošanas datu uzskaiti, un atbilstību dzīvnieku identificēšanas un reģistrēšanas prasībām. Lauksaimniecības datu centrs sagatavo regulas Nr.809/2014 43.pantā minēto kontroles ziņojumu un iesniedz to Lauku atbalsta dienestā.

139. Lauku atbalsta dienests atbilstoši regulas Nr.809/2014 33.pantam un 34.panta 3.punktam izveido brīvprātīga saistītā atbalsta par slaucamām govīm pārbaudes izlasi un to saimniecību sarakstu, kurās veicama pārbaude uz vietas, iesniedz Lauksaimniecības datu centrā.

140. Lauksaimniecības datu centrs sniedz Lauku atbalsta dienestam tā pieprasīto informāciju par veiktajām pārbaudēm un to rezultātiem saskaņā ar regulas Nr.809/2014 2.panta 2.punktu.

13.2. Brīvprātīgs saistītais atbalsts par kazām

141. Brīvprātīgu saistīto atbalstu par kazām var saņemt lauksaimnieks, ja ganāmpulkā ir vismaz trīs atbalsttiesīgas kazu mātes laikposmā no iepriekšējā gada 1.oktobra līdz kārtējā gada 30.septembrim.

142. Brīvprātīgu saistīto atbalstu par kazām piešķir, ja tās:

142.1. laikposmā no iepriekšējā gada 1.oktobra līdz kārtējā gada 30.septembrim ir atnesušās;

142.2. ir turētas lauksaimnieka ganāmpulkā vismaz trīs mēnešus pēc kārtas sākot no kārtējā gada 15.maija;

142.3. dzīves laikā ir reģistrētas un apzīmētas un par tām ir sniegta informācija saskaņā ar normatīvajos aktos par lauksaimniecības dzīvnieku apzīmēšanu un reģistrēšanu noteiktajā kārtībā.

143. Atbalsta likmi saskaņā ar regulas Nr.639/2014 53.panta 2.punktu attiecīgajā gadā aprēķina, dalot maksimālo atbalsta apmēru ar kazu skaitu, kas attiecīgajā gadā dod tiesības saņemt atbalstu.

144. Informāciju par lauksaimniekiem, kas var saņemt brīvprātīgu saistīto atbalstu par kazām, un kazu sarakstu, par kurām attiecīgajā gadā ir tiesības saņemt atbalstu, iegūst no Lauksaimniecības datu centra lauksaimniecības dzīvnieku reģistra.

145. Potenciāli atbalsttiesīgās kazas, attiecībā uz kurām konstatē, ka tās ir nepareizi identificētas vai reģistrētas dzīvnieku identifikācijas un reģistrācijas sistēmā, atbilstoši regulas Nr. 809/2014 21.panta 4.punkta „b”apakšpunktam uzskata par kazām, attiecībā uz kurām ir konstatētas neatbilstības, kā minēts regulas Nr. 640/2014 31.pantā.

146. Lauku atbalsta dienests atbilstoši regulas Nr.809/2014 33.pantam un 34.panta 3.punktam izveido brīvprātīga saistītā atbalsta par kazām pārbaudes izlasi un to saimniecību sarakstu, kurās veicama pārbaude uz vietas, iesniedz Lauksaimniecības datu centrā.

147. Saskaņā ar regulas Nr.809/2014 2.panta 2.punktu brīvprātīga saistītā atbalsta par kazām piemērošanai Lauksaimniecības datu centrs sniedz Lauku atbalsta dienestam tā pieprasīto informāciju par veiktajām pārbaudēm uz vietas saimniecībā.

148. Lai pārliecinātos par saimniecību atbilstību šo noteikumu 141. un 142.punkta prasībām, Lauksaimniecības datu centrs saskaņā ar regulas Nr.809/2014 42.pantu veic pārbaudes uz vietas saimniecībās, kurās pārbauda dzīvnieku un ganāmpulku reģistros esošās informācijas atbilstību situācijai saimniecībā, ja lauksaimnieks izmanto autorizēto Lauksaimniecības datu centra datubāzi, vai saimniecībā izveidoto reģistru informācijas atbilstību situācijai saimniecībā un Lauksaimniecības datu centra dzīvnieku un ganāmpulku reģistra informācijai. Lauksaimniecības datu centrs saskaņā ar regulas Nr.809/2014 43.pantu sagatavo kontroles ziņojumu, ko iesniedz Lauku atbalsta dienestā.

13.3. Brīvprātīgs saistītais atbalsts par liellopiem

149.  Brīvprātīgu saistīto atbalstu par liellopiem piešķir par šādiem šo noteikumu 12.pielikumā minētajiem gaļas šķirnes vai kombinētās (piena-gaļas) šķirnes liellopiem vai krustojumā ar šo šķirņu dzīvnieku iegūtiem liellopiem:

149.1. teli – sieviešu kārtas liellopu, kas vēl nav atnesusies, kārtējā gada laikā saimniecībā ir sasniegusi 16 mēnešu vecumu, un ir turēta vismaz sešus mēnešus ilgu turēšanas periodu, kas noslēdzas 16 mēnešu vecuma sasniegšanas dienā;

149.2. bulli vai vērsi, kurš kārtējā gada laikā saimniecībā sasniedzis 16 mēnešu vecumu, un ir turēts vismaz sešus mēnešus ilgu turēšanas periodu, kas noslēdzas 16 mēnešu vecuma sasniegšanas dienā;

149.3. zīdītājgovi, ko neslauc, bet izmanto teļu zīdīšanai, un kura ir turēta lauksaimnieka ganāmpulkā vismaz sešus mēnešus pēc kārtas sākot no kārtējā gada 15.maija.

150.  Brīvprātīgu saistīto atbalstu par liellopiem piešķir par liellopu, ja tas dzīves laikā ir reģistrēts un apzīmēts un par to ir sniegta informācija normatīvajos aktos par lauksaimniecības dzīvnieku apzīmēšanu un reģistrēšanu noteiktajā kārtībā.

151. Brīvprātīga saistītā atbalsta par liellopiem likmi saskaņā ar regulas Nr.639/2014 53.panta 2.punktu attiecīgajā gadā aprēķina, dalot maksimālo atbalsta apmēru ar to dzīvnieku skaitu, kas attiecīgajā gadā dod tiesības saņemt atbalstu.

152. Informāciju par lauksaimniekiem, kas var saņemt brīvprātīgu saistīto atbalstu par liellopiem, un to liellopu sarakstu, par kuriem attiecīgajā gadā ir tiesības saņemt atbalstu, iegūst no Lauksaimniecības datu centra lauksaimniecības dzīvnieku reģistra.

153. Potenciāli atbalsttiesīgus liellopus, attiecībā uz kuriem konstatē, ka tie ir nepareizi identificēti vai reģistrēti dzīvnieku identifikācijas un reģistrācijas sistēmā, atbilstoši regulas Nr. 809/2014 21.panta 4.punkta „b” apakšpunktam uzskata par liellopiem, attiecībā uz kuriem ir konstatētas neatbilstības, kā minēts regulas Nr. 640/2014 31.pantā.

154. Lauksaimniecības datu centrs veic šo noteikumu 149. un 150.punktā minēto atbilstību nosacījumu pārbaudi uz vietas saimniecībā un sagatavo regulas Nr.809/2014 42. un 43.pantā noteikto kontroles ziņojumu.

155. Lauku atbalsta dienests atbilstoši regulas Nr.809/2014 33.pantam un 34.panta 3.punktam izveido brīvprātīga saistītā atbalsta par liellopiem pārbaudes izlasi un to saimniecību sarakstu, kurās veicama pārbaude uz vietas, iesniedz Lauksaimniecības datu centrā.

156. Saskaņā ar regulas Nr.809/2014 2.panta 2.punktu brīvprātīga saistītā atbalsta par liellopiem piemērošanai Lauksaimniecības datu centrs sniedz Lauku atbalsta dienestam tā pieprasīto informāciju par veiktajām pārbaudēm uz vietas saimniecībā.

13.4. Brīvprātīgs saistītais atbalsts par aitām

157. Brīvprātīgu saistīto atbalstu par aitām var saņemt lauksaimnieks, ja ganāmpulkā ir vismaz trīs atbalsttiesīgas aitu mātes laikposmā no iepriekšējā gada 1.oktobra līdz kārtējā gada 30.septembrim.

158. Brīvprātīgu saistīto atbalstu par aitām piešķir, ja tās laikposmā no iepriekšējā gada 1.oktobra līdz kārtējā gada 30.septembrim:

158.1. ir atnesušās;

158.2. pieder pie gaļas šķirnes vai kombinētās (vilnas-gaļas) šķirnes (13. pielikums) vai ir iegūtas, krustojot ar kādu no minētajām šķirnēm;

158.3. dzīves laikā ir reģistrētas un apzīmētas un par tām ir sniegta informācija saskaņā normatīvajos aktos par lauksaimniecības dzīvnieku apzīmēšanu un reģistrēšanu noteiktajā kārtībā;

158.4. ir turētas lauksaimnieka ganāmpulkā vismaz trīs mēnešus pēc kārtas sākot no kārtējā gada 1.jūlija.

159. Brīvprātīga saistītā atbalsta par aitām likmi saskaņā ar regulas Nr.639/2014 53.panta 2.punktu attiecīgajā gadā aprēķina, dalot maksimālā atbalsta apmēru ar dzīvnieku skaitu, kas attiecīgajā gadā dod tiesības saņemt atbalstu.

160. Informāciju par lauksaimniekiem, kas var saņemt brīvprātīgu saistīto atbalstu par aitām, un aitu sarakstu, par kurām attiecīgajā gadā ir tiesības saņemt atbalstu, iegūst no Lauksaimniecības datu centra dzīvnieku reģistra.

161. Potenciāli atbalsttiesīgās aitas, attiecībā uz kurām konstatē, ka tās ir nepareizi identificētas vai reģistrētas dzīvnieku identifikācijas un reģistrācijas sistēmā, atbilstoši regulas Nr. 809/2014 21.panta 4.punkta „b” apakšpunktam uzskata par aitām, attiecībā uz kurām ir konstatētas neatbilstības, kā minēts regulas Nr. 640/2014 31.pantā.

162. Saskaņā ar regulas Nr.809/2014 2.panta 2.punktu brīvprātīga saistītā atbalsta par aitām piemērošanai Lauksaimniecības datu centrs sniedz Lauku atbalsta dienestam tā pieprasīto informāciju par veiktajām pārbaudēm uz vietas saimniecībā.

163. Lauksaimniecības datu centrs veic šo noteikumu 157. un 158.punktā minēto atbilstības nosacījumu pārbaudi uz vietas saimniecībā un sagatavo regulas Nr.809/2014 43.pantā noteikto kontroles ziņojumu, ko iesniedz Lauku atbalsta dienestā. Lauksaimniecības datu centrs saskaņā ar regulas Nr.809/2014 42.pantu veic pārbaudes uz vietas saimniecībās, kurās pārbauda dzīvnieku un ganāmpulku reģistros esošās informācijas atbilstību situācijai saimniecībā, ja lauksaimnieks izmanto autorizēto Lauksaimniecības datu centra datubāzi, vai saimniecībā izveidoto reģistru informācijas atbilstību situācijai saimniecībā un Lauksaimniecības datu centra dzīvnieku un ganāmpulku reģistra informācijai.

164. Lauku atbalsta dienests atbilstoši regulas Nr.809/2014 33.pantam un 34.panta 3.punktam izveido brīvprātīga saistītā atbalsta par aitām pārbaudes izlasi un to saimniecību sarakstu, kurās veicama pārbaude uz vietas, iesniedz Lauksaimniecības datu centrā.

13.5. Brīvprātīgs saistītais atbalsts par proteīnaugiem

165. Brīvprātīgu saistīto atbalstu par proteīnaugiem var saņemt par kārtējā gada proteīnaugu platību:

165.1. ko aizņem tīrsējā sētas lauka pupas, zirņi, vīķi, lupīna, lucerna, austrumu galega, soja, kaņepes, sarkanais āboliņš, bastarda āboliņš vai baltais āboliņš;

165.2. ko aizņem maisījumos ar graudaugiem sēti zirņi vai vīķi, ja zirņu vai vīķu sēklas masas, augu skaita vai to zaļmasas īpatsvars ir lielāks nekā 50 procenti;

165.3. kas nav pieteikta citam brīvprātīgam saistītajam atbalstam par platībām.

166. Lauksaimniekam ir tiesības pretendēt uz brīvprātīgu saistīto atbalstu par proteīnaugiem par kaņepju platību, ja tā ir atbalsttiesīga vienotā platības maksājuma saņemšanai.

167. Brīvprātīgu saistīto atbalstu par proteīnaugiem lauksaimnieks var saņemt, ja:

167.1. kopējā proteīnaugu viena vai vairāku lauku atbalsttiesīgā platība nav mazāka par vienu hektāru un tā ir pieteikta vienotajam platības maksājumam;

167.2. atbalstam pieteiktajā proteīnaugu platībā izaudzētie proteīnaugi netiek izmantoti enerģijas ieguvei.

168. Šo noteikumu 165.2.apakšpunktā minēto zirņu vai vīķu īpatsvaru nosaka Lauku atbalsta dienests, veicot pārbaudes uz vietas saimniecībā.

169. Saimniecība, kurā audzē proteīnaugus arī enerģijas ieguvei, iesniedz informāciju par lauksaimniecības kultūraugu izmantošanas veidiem (6.pielikums) saskaņā ar šo noteikumu 83.3.apakšpunktu un nodrošina atsevišķu uzskaiti par visu saimniecībā iegūto proteīnaugu ieguvi un izlietošanu.

170. Lauku atbalsta dienests veic šo noteikumu 165.punktā minēto atbilstības nosacījumu pārbaudi uz vietas saimniecībās, pārbaudot deklarētās informācijas atbilstību situācijai dabā un uzskaitei saimniecībā, un sagatavo kontroles ziņojumu.

171. Likmi brīvprātīgam saistītajam atbalstam par proteīnaugiem saskaņā ar regulas Nr.639/2014 53.panta 2.punktu attiecīgajā gadā aprēķina, dalot kārtējam gadam noteikto maksimālo atbalsta apmēru ar valstī kopējo šim atbalstam noteikto platību limitu – 39 237 hektāriem.

172. Ja kopējais valstī pieteiktais atbalsttiesīgo hektāru skaits pārsniedz šo noteikumu 171.punktā minēto platību limitu, atbalsta likmei piemēro lineāro samazinājuma koeficientu, ko aprēķina, šo noteikumu 171.punktā minēto platību limitu dalot ar kārtējā gadā valstī kopumā pieteikto atbalsttiesīgo proteīnaugu hektāru skaitu.

13.6. Brīvprātīgs saistītais atbalsts par cietes kartupeļiem

173. Brīvprātīgu saistīto atbalstu par cietes kartupeļiem var saņemt lauksaimnieks, kas ir noslēdzis kartupeļu audzēšanas līgumu ar cietes ražotāju par noteiktu cietes kartupeļu stādījumu platību un noteikta kartupeļu daudzuma piegādi kārtējā gadā.

174. Brīvprātīgu saistīto atbalstu par cietes kartupeļiem var saņemt, ja:

174.1. kopējā cietes kartupeļu viena vai vairāku lauku atbalsttiesīgā platība nav mazāka par vienu hektāru un platība ir pieteikta vienotajam platības maksājumam;

174.2. no viena hektāra novāktiem un cietes ražotājam piegādātajiem cietes kartupeļiem ir iegūtas vismaz trīs tonnas kartupeļu cietes.

175. Maksimālais lauksaimnieka cietes kartupeļu hektāru skaits, par kuru lauksaimnieks ir tiesīgs saņemt atbalstu, nepārsniedz skaitu, ko nosaka, dalot ar trīs to kartupeļu cietes daudzumu, kuru iegūst no kārtējā gada kartupeļu cietes ražotājam piegādātājiem kartupeļiem.

176. Šo noteikumu 175.punktā minēto kartupeļu cietes daudzumu tonnās nosaka Lauku atbalsta dienests, pamatojoties uz piegādāto kartupeļu kravas tīrsvaru un tiem noteikto kartupeļu zemūdens svaru, kas paziņots saskaņā ar šo noteikumu 178.punktu. Kartupeļu cietes daudzumu tonnās par katru piegādāto kravu aprēķina, dalot kartupeļu tīrsvaru (kilogramos) ar šo noteikumu 14.pielikumā norādīto zemūdens svaram atbilstošo kartupeļu daudzumu, kas nepieciešams vienas tonnas kartupeļu cietes iegūšanai.

177. Kartupeļu tīrsvaru, kas nepieciešams kartupeļu cietes daudzuma aprēķināšanai, nosaka cietes ražotājs piegādes laikā cietes ražotāja norādītajā piegādes vietā šādi:

177.1. kartupeļu bruto svaru katrai kravai nosaka piegādes laikā, salīdzinot piekrauta un tukša transportlīdzekļa svaru;

177.2. kartupeļu tīrsvaru nosaka, ņemot paraugus kartupeļu pieņemšanas laikā. Pirms tukša transportlīdzekļa nosvēršanas to atbrīvo no zemes atliekām. Svara noteikšanai ņem vismaz 20 kilogramu smagu paraugu. Bumbuļus nomazgā, atbrīvo no svešķermeņiem un nosver vēlreiz. Reģistrēto svaru samazina par diviem procentiem, ņemot vērā ūdens daudzumu, kas absorbēts, bumbuļus mazgājot. Iegūto kopējo samazinājumu piemēro 1000 kilogramiem kartupeļu.

178. Cietes ražotājs un lauksaimnieks (kartupeļu piegādātājs) paraksta kartupeļu pieņemšanas apliecinājuma dokumentu trijos eksemplāros. Vienu apliecinājuma eksemplāru izsniedz lauksaimniekam piegādes brīdī, otru cietes ražotājs līdz kārtējā gada 1.decembrim iesniedz Lauku atbalsta dienestā, bet trešo uzglabā cietes ražotājs.

179. Kartupeļu pieņemšanas apliecinājumā norādāma vismaz šāda informācija:

179.1. piegādes datums;

179.2. apliecinājuma dokumenta numurs;

179.3. audzēšanas līguma numurs;

179.4. kartupeļu audzētāja vārds vai nosaukums un adrese;

179.5. transportlīdzekļa svars pēc ierašanās cietes ražotāja norādītajā piegādes vietā;

179.6. transportlīdzekļa svars pēc izkraušanas un atbrīvošanas no zemes atliekām;

179.7. piegādātās kravas bruto svars;

179.8. piegādātās kravas bruto svara samazinājums procentos, ievērojot svešķermeņu svaru un absorbētā ūdens svaru kartupeļu mazgāšanas laikā;

179.9. piegādātās kravas bruto svara samazinājums svešķermeņu svara dēļ;

179.10. piegādātās kravas kopējais kartupeļu tīrsvars;

179.11. 5050 gramu kartupeļu zemūdens svars;

179.12. kravas piegādātāja un kravas pieņēmēja paraksti.

180. Brīvprātīga saistītā atbalsta par cietes kartupeļiem atbalsta likmi saskaņā ar regulas Nr.639/2014 53.panta 2.punktu attiecīgajā gadā aprēķina, dalot maksimālo atbalsta apmēru ar valstī kopējo atbalsttiesīgo cietes kartupeļu hektāru skaitu kārtējā gadā.

181. Cietes ražotājs piecas darbdienas pirms cietes kartupeļu pieņemšanas sezonas uzsākšanas informē Lauku atbalsta dienestu un nodrošina tam pieeju pieņemšanas procesam un uzskaites informācijai.

182. Lauku atbalsta dienests atbilstoši regulas Nr.809/2014 30.panta “e” apakšpunktam veic šo noteikumu 174.1.apakšpunktā minēto prasību pārbaudi uz vietas saimniecībā.

183. Lai pārliecinātos par cietes ražotājam piegādāto cietes kartupeļu daudzumu, lauksaimnieks pēc Lauku atbalsta dienesta pieprasījuma iesniedz cietes kartupeļu pieņemšanas apliecinājuma dokumenta kopiju un nodrošina Lauku atbalsta dienestam pieeju saimniecības uzskaites informācijai.

13.7. Brīvprātīgs saistītais atbalsts par sertificētas sēklas kartupeļiem

184. Brīvprātīgu saistīto atbalstu par sertificētas sēklas kartupeļiem var saņemt, ja:

184.1. attiecīgajā platībā ir iestādīti PB, B vai C1 kategorijas sēklas kartupeļi;

184.2. tiek izpildītas kartupeļu sēklaudzēšanas prasības saskaņā ar normatīvajiem aktiem par kartupeļu sēklaudzēšanu, tostarp iegūta PB, B un C kategorijas sēkla;

184.3. kopējā sēklas kartupeļu viena vai vairāku lauku atbalsttiesīgā platība nav mazāka par vienu hektāru un tā ir pieteikta vienotajam platības maksājumam;

185. Lauksaimnieks, Valsts augu aizsardzības dienestā piesakot sēklas kartupeļu platību lauku apskatei, sēklaudzēšanas lauku apskates pieteikumā norāda lauka numuru un lauka bloka numuru atbilstoši vienotajam iesniegumam, kas iesniegts Lauku atbalsta dienestā saskaņā ar šo noteikumu 132.punktu.

186. Sēklas kartupeļu platību, kas neatbilst normatīvajos aktos par kartupeļu sēklaudzēšanu noteiktajām prasībām, uzskata par sēklas kartupeļu platību, par kuru konstatēta regulas Nr.640/2014 19.pantā minētā neatbilstība, tāpēc piemērojams administratīvais sods, izņemot neatbilstības rašanos nepārvaramas varas vai ārkārtas apstākļu dēļ, īpaši, ja tos izraisījušas slimības, kaitēkļi un nelabvēlīgi laikapstākļi. Konstatējot nepārvaramas varas vai ārkārtas apstākļu iestāšanos, lauksaimnieks izdara fotouzņēmumus pierādījumam, un nekavējoties informē Valsts augu aizsardzības dienestu, lai tas attiecīgo platību var apsekot.

187. Valsts augu aizsardzības dienests veic šo noteikumu 184.1 un 184.2.apakšpunktā minēto atbilstības nosacījumu pārbaudi uz vietas saimniecībās.

188. Lauku atbalsta dienests atbilstoši regulas Nr.809/2014 30.panta “e” apakšpunktam un 34.pantam izveido brīvprātīga saistītā atbalsta par kartupeļiem pārbaudes izlasi un to saimniecību sarakstu, kurās veicama pārbaude uz vietas, un iesniedz Valsts augu aizsardzības dienestā.

189. Valsts augu aizsardzības dienests saskaņā ar regulas Nr.809/2014 2.panta 2.punktu un 41.panta 1.punkta “a”, “b”, “e”, “f” un “h” apakšpunktu sagatavo kontroles ziņojumu un līdz nākamā gada 15.maijam Lauku atbalsta dienestā iesniedz informāciju par sēklaudzēšanas platībām:

189.1. kurās ir konstatēta neatbilstība;

189.2. kuras atbilst šo noteikumu 184.1. un 184.2.apakšpunkta prasībām.

190. Likmi brīvprātīgam saistītajam atbalstam par sertificētas sēklas kartupeļiem saskaņā ar regulas Nr.639/2014 53.panta 2.punktu attiecīgajā gadā aprēķina, dalot maksimālo atbalsta apmēru ar valstī kopējo atbalsttiesīgo sēklas kartupeļu aizņemto hektāru skaitu kārtējā gadā.

13.8. Brīvprātīgs saistītais atbalsts par sertificētām stiebrzāļu un lopbarības augu sēklām

191. Brīvprātīgu saistīto atbalstu par sertificētu stiebrzāļu un lopbarības augu sēklām, ja:

191.1. attiecīgajā platībā tiek audzēts pļavas timotiņš, pļavas auzene, hibrīdā airene, daudzziedu viengadīgā airene, sarkanā auzene, ganību airene, niedru auzene, pļavas skarene, kamolzāle, sarkanais āboliņš, baltais āboliņš, austrumu galega, lucerna, bastarda āboliņš, facēlija, ragainie vanagnadziņi, zirņi, vīķi, lauka pupas vai lupīna (saldā jeb dzeltenā, baltā vai šaurlapu);

191.2. tiek izpildītas stiebrzāļu un lopbarības augu sēklaudzēšanas prasības saskaņā ar normatīvajiem aktiem par lopbarības augu sēklaudzēšanu, tostarp iegūta PB, B un C kategorijas sēkla;

191.3. kopējā viena vai vairāku attiecīgo stiebrzāļu un lopbarības augu lauku atbalsttiesīgā platība nav mazāka par vienu hektāru un tā ir pieteikta vienotajam platības maksājumam;

191.4. attiecīgā platība nav pieteikta citam brīvprātīgam saistītajam atbalstam par platībām.

192. Lauksaimnieks, Valsts augu aizsardzības dienestā piesakot stiebrzāļu un lopbarības augu platību lauku apskatei, sēklaudzēšanas lauku apskates pieteikumā norāda lauka numuru un lauka bloka numuru atbilstoši vienotajam iesniegumam, kas iesniegts Lauku atbalsta dienestā saskaņā ar šo noteikumu 132.punktu.

193. Stiebrzāļu un lopbarības augu sēklaudzēšanas platību, kas neatbilst normatīvajos aktos par lopbarības augu sēklaudzēšanu noteiktajām prasībām, uzskata par platību, par kuru ir konstatēta regulas Nr.640/2014 19.pantā minētā neatbilstība, tāpēc piemērojams administratīvais sods, izņemot neatbilstības rašanos nepārvaramas varas vai ārkārtas apstākļu dēļ, īpaši, ja tos izraisījušas slimības, kaitēkļi un nelabvēlīgi laikapstākļi. Konstatējot nepārvaramas varas vai ārkārtas apstākļu iestāšanos, lauksaimnieks izdara fotouzņēmumus pierādījumam, un nekavējoties informē Valsts augu aizsardzības dienestu, lai tas attiecīgo platību var apsekot.

194. Valsts augu aizsardzības dienests veic šo noteikumu 191.1. un 191.2.apakšpunktā minēto prasību pārbaudi uz vietas saimniecībā.

195. Lauku atbalsta dienests atbilstoši regulas Nr.809/2014 30.panta “e” apakšpunktam un 34.pantam izveido brīvprātīga saistītā atbalsta par sertificētām stiebrzāļu un lopbarības augu sēklām pārbaudes izlasi un to saimniecību sarakstu, kurās veicama pārbaude uz vietas, un iesniedz Valsts augu aizsardzības dienestā.

196. Saskaņā ar regulas Nr.809/2014 2.panta 2.punktu un 41.panta 1.punkta “a”, “b”, “e”, “f” un “h” apakšpunktu Valsts augu aizsardzības dienests sagatavo kontroles ziņojumu un līdz nākamā gada 15.maijam Lauku atbalsta dienestā iesniedz informāciju par sēklaudzēšanas platībām:

196.1. kurās ir konstatēta neatbilstība;

196.2. kuras atbilst šo noteikumu 191.1. un 191.2.apakšpunktā minētajām prasībām.

197. likmi brīvprātīgam saistītajam atbalstam par sertificētām stiebrzāļu un lopbarības augu sēklām saskaņā ar regulas Nr.639/2014 53.panta 2.punktu attiecīgajā gadā aprēķina, dalot maksimālo atbalsta apmēru ar valstī kopējo attiecīgo augu aizņemto atbalsttiesīgo hektāru skaitu.

13.9. Brīvprātīgs saistītais atbalsts par sertificētu labības sēklu

198. Brīvprātīgu saistīto atbalstu par sertificētu labības sēklu var saņemt, ja:

198.1. attiecīgajā platībā tiek audzēti kvieši (Triticum aestivum L., Triticum spelta L.), rudzi (Secale cereale L.), tritikāle (Triticosecale Wittm), mieži (Hordeum vulgare L.), auzas (Avena sativa L., Avena byzantina K.Koch, Avena nuda L.) un griķi (Fagopyrum esculentum Moench);

198.2. tiek izpildītas labības sēklaudzēšanas prasības saskaņā ar normatīvajiem aktiem par labības sēklaudzēšanu, tostarp iegūta PB, B un C kategorijas sēkla;

198.3. kopējā viena vai vairāku ar labības sēklu apsētu lauku atbalsttiesīgā platība, ko aizņem šajā punktā minētie kultūraugi, nav mazāka par vienu hektāru un tā ir pieteikta vienotajam platības maksājumam;

198.4. attiecīgā platība nav pieteikta citam brīvprātīgam saistītajam atbalstam par platībām.

199. Lauksaimnieks, Valsts augu aizsardzības dienestā piesakot labības sēklu platību lauku apskatei, sēklaudzēšanas lauku apskates pieteikumā norāda lauka numuru un lauka bloka numuru atbilstoši vienotajam iesniegumam, kas iesniegts Lauku atbalsta dienestā.

200. Labības sēklaudzēšanas platību, kas neatbilst normatīvajos aktos par labības sēklaudzēšanu noteiktajām prasībām, uzskata par platību, par kuru ir konstatēta regulas Nr.640/2014 19.pantā minētā neatbilstība, tāpēc piemērojams administratīvais sods, izņemot neatbilstības rašanos nepārvaramas varas vai ārkārtas apstākļu dēļ, īpaši, ja tos izraisījušas slimības, kaitēkļi un nelabvēlīgi laikapstākļi. Konstatējot nepārvaramas varas vai ārkārtas apstākļu iestāšanos, lauksaimnieks izdara fotouzņēmumus pierādījumam, un nekavējoties informē Valsts augu aizsardzības dienestu, lai tas attiecīgo platību var apsekot.

201. Valsts augu aizsardzības dienests veic šo noteikumu 198.1. un 198.2.apakšpunktā minēto prasību pārbaudi uz vietas saimniecībā.

202. Lauku atbalsta dienests atbilstoši regulas Nr.809/2014 30.panta “e” apakšpunktam un 34.pantam izveido brīvprātīga saistītā atbalsta par sertificētu labības sēklu pārbaudes izlasi un to saimniecību izlasi, kurās veicama pārbaude uz vietas, un iesniedz Valsts augu aizsardzības dienestā.

203. Saskaņā ar regulas Nr.809/2014 2.panta 2.punktu un 41.panta 1.punkta “a”, “b”, “e”, “f” un “h” apakšpunktu Valsts augu aizsardzības dienests sagatavo kontroles ziņojumu un līdz nākamā gada 15.maijam Lauku atbalsta dienestā iesniedz informāciju par sēklaudzēšanas platībām:

203.1. kurās ir konstatēta neatbilstība;

203.2. kuras atbilst šo noteikumu 198.1. un 198.2.apakšpunktā minētajām prasībām.

204. Likmi brīvprātīgam saistītajam atbalstam par sertificētām labības sēklām saskaņā ar regulas Nr.639/2014 53.panta 2.punktu attiecīgajā gadā aprēķina, dalot maksimālo atbalsta apmēru ar valstī kopējo attiecīgo augu aizņemto atbalsttiesīgo hektāru skaitu.

13.10. Brīvprātīgs saistītais atbalsts par miežiem

205. Brīvprātīgu saistīto atbalstu par miežiem lauksaimnieks var saņemt, ja:

205.1. kopējā viena vai vairāku ar miežiem apsētu lauku atbalsttiesīgā platība nav mazāka par vienu hektāru un tā ir pieteikta vienotajam platības maksājumam;

205.2. attiecīgā platība nav pieteikta citam brīvprātīgam saistītajam atbalstam par platībām.

206. Lauku atbalsta dienests atbilstoši regulas Nr.809/2014 30.panta “e” apakšpunktam veic šo noteikumu 205.punktā minēto prasību pārbaudi uz vietas saimniecībā.

207. Likmi brīvprātīgam saistītajam atbalstam par miežiem saskaņā ar regulas Nr.639/2014 53.panta 2.punktu attiecīgajā gadā aprēķina, dalot maksimālo atbalsta apmēru ar valstī kopējo miežu aizņemto atbalsttiesīgo hektāru skaitu.

13.11. Brīvprātīgs saistītais atbalsts par vasaras rapsi

208.  Brīvprātīgu saistīto atbalstu par vasaras rapsi (*Brassica napus subsp. napus f. annua*) lauksaimnieks var saņemt, ja kopējā viena vai vairāku ar vasaras rapsi apsētu lauku atbalsttiesīgā platība nav mazāka par vienu hektāru un tā ir pieteikta vienotajam platības maksājumam.

209. Nosakot vasaras rapša atbalstiesīgo platību, piemēro lineāro samazinājumu saskaņā ar regulas Nr.639/2014 53.panta 3.punktu.

210. Lauku atbalsta dienests atbilstoši regulas Nr.809/2014 30.panta “e” apakšpunktam veic šo noteikumu 208.punktā minēto prasību pārbaudi uz vietas saimniecībā un sagatavo kontroles ziņojumu.

211. Brīvprātīga saistītā atbalsta par vasaras rapsi likmi saskaņā ar regulas Nr.639/2014 53.panta 2.punktu attiecīgajā gadā aprēķina, dalot maksimālo atbalsta apmēru ar valstī kopējo šim atbalstam noteikto platību limitu – 76 285 hektārus.

212. Ja kopējais valstī pieteiktais atbalsttiesīgo hektāru skaits pārsniedz 211.punktā minēto platību limitu, brīvprātīga saistītā atbalsta par vasaras rapsi likmei piemēro lineāro samazinājuma koeficientu, ko aprēķina, šo noteikumu 211.punktā minēto platību limitu dalot ar kārtējā gadā valstī kopējo vasaras rapša aizņemto atbalsttiesīgo hektāru skaitu.

13.12. Brīvprātīgs saistītais atbalsts par dārzeņiem

213. Brīvprātīgu saistīto atbalstu par dārzeņiem var saņemt, ja:

213.1. attiecīgajā platībā audzē tomātus, sīpolus, šalotes sīpolus, ķiplokus, puravus, galviņkāpostus, ziedkāpostus, citus kāpostus (izņemot lopbarības kāpostus), galda kolrābjus, burkānus, galda rāceņus, galda kāļus, galda bietes, mangoldu (lapu bietes), selerijas, redīsus, melnos rutkus, pētersīļus, pastinakus, gurķus, kornišonus, dārza ķirbjus, cukīni, kabačus, patisonus, vīģlapu ķirbjus, lielaugļu ķirbjus, muskata ķirbjus, parastās jeb dārza pupiņas, skābenes, rabarberus, spinātus vai mārrutkus;

213.2. kopējā viena vai vairāku ar šo noteikumu 213.1.apakšpunktā minētajiem dārzeņiem aizņemtu lauku atbalsttiesīgā platība nav mazāka par vienu hektāru un tā ir pieteikta vienotajam platības maksājumam;

213.3. attiecīgā platība nav pieteikta citam brīvprātīgam saistītajam atbalstam par platībām.

214. Lauku atbalsta dienests atbilstoši regulas Nr.809/2014 30.panta “e” apakšpunktam veic šo noteikumu 213.punktā minēto prasību pārbaudi uz vietas saimniecībā un sagatavo kontroles ziņojumu.

215. Likmi brīvprātīgam saistītajam atbalstam par dārzeņiem saskaņā ar regulas Nr.639/2014 53.panta 2.punktu attiecīgajā gadā aprēķina, dalot maksimālo atbalsta apmēru ar valstī kopējo attiecīgo dārzeņu aizņemto atbalsttiesīgo platību.

13.13. Brīvprātīgs saistītais atbalsts par augļiem un ogām

216. Brīvprātīgu saistīto atbalstu par augļiem un ogām var saņemt, ja:

216.1. attiecīgajā platībā audzē vīnogas, ābeles, bumbieres, krūmcidonijas, smiltsērkšķus, saldos un skābos ķiršus, plūmes, dārza pīlādžus, zemenes, krūmmellenes, lielogu dzērvenes, upenes, sarkanās un baltās jāņogas, ērkšķogas, aronijas, avenes vai kazenes;

216.2. kopējā viena vai vairāku ar šo noteikumu 216.1.apakšpunktā minēto augļu un ogu stādījumu lauku atbalsttiesīgā platība nav mazāka par vienu hektāru un tā ir pieteikta vienotajam platības maksājumam.

217. Lauku atbalsta dienests atbilstoši regulas Nr.809/2014 30.panta “e” apakšpunktam veic šo noteikumu 216.punktā minēto prasību pārbaudi uz vietas saimniecībā un sagatavo kontroles ziņojumu.

218. Likmi brīvprātīgam saistītajam atbalstam par augļiem un ogām saskaņā ar regulas Nr.639/2014 53.panta 2.punktu attiecīgajā gadā aprēķina, dalot maksimālo atbalsta apmēru ar valstī kopējo augļu un ogu stādījumu aizņemto atbalsttiesīgo platību.

14. Mazo lauksaimnieku atbalsta shēma

219. Mazo lauksaimnieku atbalsta shēmu piemēro saskaņā ar regulas Nr.1307/2013 V sadaļu.

220. Mazo lauksaimnieku atbalsts vienam lauksaimniekam gadā ir 500 *euro* atbilstoši regulas Nr.1307/2013 63.panta 1.punkta “b” apakšpunktam.

221. Lauksaimnieks, kas vēlas piedalīties mazo lauksaimnieku atbalsta shēmā, saskaņā ar regulas Nr. 1307/2013 62.panta 1.punktu un regulas Nr.809/2014 19.panta 1.punktu līdz 2015.gada 9.jūnijam Lauku atbalsta dienestā iesniedz vienoto iesniegumu (1.pielikums), tajā izdarot atzīmi par pieteikšanos mazo lauksaimnieku atbalsta shēmas maksājumam atbalstam.

222. Lai pretendētu uz mazo lauksaimnieku atbalstu 2016.gadā un turpmākajos gados, lauksaimnieks, kas piedalās mazo lauksaimnieku atbalsta shēmā un ir iesniedzis šo noteikumu 221.punktā minēto vienoto iesniegumu, katru gadu iesniedz vienoto iesniegumu, apstiprinot, ka iepriekšējā gadā vienotajā iesniegumā norādītā informācija nemainās, vai norādot attiecīgās izmaiņas.

223. Lai izstātos no mazo lauksaimnieku atbalsta shēmas, lauksaimnieks par to rakstveidā informē Lauku atbalsta dienestu.

224. Ja lauksaimnieks, kas piedalās mazo lauksaimnieku atbalsta shēmā, vēlas pieteikties šo noteikumu 2.1., 2.2., 2.3.apakšpunktā un 13.nodaļā minētajiem tiešajiem maksājumiem 2016.gadā vai turpmākajos gados, tas Lauku atbalsta dienestā attiecīgajā gadā līdz 15.maijam iesniedz iesniegumu par izstāšanos no mazo lauksaimnieku atbalsta shēmas reizē ar vienoto iesniegumu. Ja lauksaimnieks to izdara 25 kalendāro dienu laikā pēc 15. maija, viņam piemēro atbalsta samazinājumu saskaņā ar regulas Nr.640/2014 13.pantu.

225. Lauksaimnieks, kas piesakās dalībai mazo lauksaimnieku atbalsta shēmā, līdz 2015.gada 9.jūnijam reizē ar vienoto iesniegumu (1.pielikums) Lauku atbalsta dienestā iesniedz apliecinājumu dalībai mazo lauksaimnieku atbalsta shēmā (15.pielikums), norādot, ka nav mākslīgi radītu apstākļu priekšrocību gūšanai no mazo lauksaimnieku atbalsta shēmas.

226. Uzskatāms, ka lauksaimnieks pēc 2011.gada 18.oktobra nav mākslīgi radījis apstākļus priekšrocību gūšanai no mazo lauksaimnieku atbalsta shēmas maksājumam atbalsta, ja ir piemērojams viens no šādiem nosacījumiem:

226.1. iesniegums Eiropas Savienības tiešo maksājumu saņemšanai Lauku atbalsta dienestā pirmo reizi ir iesniegts pirms 2011.gada 18.oktobra un pēc attiecīgā datuma atbalsttiesīgās lauksaimniecības zemes platība nav samazinājusies par vairāk kā 50 procentiem;

226.2. 2015.gadā vienotajā iesniegumā deklarētā lauksaimniecības zemes platība, kas atbilst regulas Nr.1307/2009 32.pantam, veido vismaz piecus hektārus;

226.3. 2015.gadā vienotajā iesniegumā pieteikto šo noteikumu 2.punktā minēto tiešo maksājumu summa, izņemot mazo lauksaimnieku atbalsta shēmas atbalstu, ko lauksaimnieks būtu tiesīgs saņemt, ja nebūtu pieteicies mazo lauksaimnieku atbalsta shēmas maksājumam atbalstam, ir vismaz 500 *euro*;

226.4. saimniecība, par kuras lauksaimniecības zemi iesniegts iesniegums dalībai mazo lauksaimnieku atbalsts shēmā, iegūta pārdošanas vai nomas ceļā, pārņemot visu saimniecību kopumā, nevis daļēji, un tā ietver regulas Nr.1307/2013 4.panta 1.punkta “b” apakšpunktā minētās vienības;

226.5. saimniecība vai tās daļa, par kuras lauksaimniecības zemi iesniegts iesniegums dalībai mazo lauksaimnieku atbalsta shēmā, iegūta mantojuma tiesību īstenošanas ceļā;

226.6. saimniecība izveidota, pamatojoties uz tiesas spriedumu.

227.  Ja lauksaimnieks neatbilst šo noteikumu 226.punktā minētajiem nosacījumiem, tas pierāda to, ka saimniecības izveides mērķis ir lauksaimnieciskā darbība un nav mākslīgi radītu apstākļu priekšrocību gūšanai no mazo lauksaimnieku atbalsta shēmas.

228. Lauku atbalsta dienests izvērtē šo noteikumu 225.punktā minēto informāciju un līdz 2016.gada 1.aprīlim informē lauksaimnieku par iekļaušanu vai par atteikumu iekļaut mazo lauksaimnieku atbalsta shēmā.

229. Ja šo noteikumu 228.punktā minētā lēmuma pieņemšanai Lauku atbalsta dienestam nepieciešama papildu informācija, lauksaimnieks to iesniedz 21 dienas laikā pēc pieprasījuma saņemšanas.

230. Lauksaimniekam, kas sniedzis nepatiesu informāciju, ja tas konstatēts:

230.1. pirms maksājumu piešķiršanas par 2015.gadu, tiek atteikta dalība mazo lauksaimnieku atbalsta shēmā;

230.2. kādā no nākamajiem gadiem pēc 2015.gada, ir jāatmaksā mazo lauksaimnieku atbalsta shēmā saņemtais atbalsts pilnā apjomā un jāmaksā regulas Nr.809/2014 7.pantā noteiktie procenti.

15. Pārejas posma valsts atbalsts un atdalītais pārejas posma valsts atbalsts

15.1. Vispārīgie nosacījumi

231. Lauku atbalsta dienests oficiālajā izdevumā "Latvijas Vēstnesis" līdz kārtējā gada 1.novembrim publicē šo noteikumu 242., 245. un 248.punktā minētās atdalītā pārejas posma valsts atbalsta likmes.

232. Šo noteikumu 3.1. un 3.2.apakšpunktā minēto atbalstu var saņemt lauksaimnieks, kas reģistrē tam piederošos dzīvniekus un regulāri sniedz informāciju saskaņā ar normatīvajiem aktiem par lauksaimniecības dzīvnieku reģistrēšanas un apzīmēšanas kārtību normatīvajiem aktiem par lauksaimniecības dzīvnieku reģistrēšananas un apzīmēšanas kārtību, kā arī saskaņā ar Komisijas 2000.gada 17.jūlija Regulu (EK) Nr.1760/2000, ar ko izveido liellopu identifikācijas un reģistrācijas sistēmu un paredz liellopu gaļas un liellopu gaļas produktu marķēšanu, kā arī atceļ Padomes Regulu (EK) Nr. 820/97.

233. Šo noteikumu 3.3., 3.4. un 3.5.apakšpunktā minēto atbalstu var saņemt lauksaimnieks, kas:

233.1. atbilst šo noteikumu 2.1.apakšpunktā minētā vienotā platības maksājuma saņemšanas nosacījumiem;

233.2. līdz kārtējā gada 15.maijam Lauku atbalsta dienestā iesniedz vienoto iesniegumu (1.pielikums).

15.2. Pārejas posma valsts atbalsts par zīdītājgovīm

234. Pārejas posma valsts atbalstu var saņemt par šādām zīdītājgovīm:

234.1. par gaļas šķirnes zīdītājgovi vai zīdītājgovi, kas iegūta krustojumā ar gaļas šķirnes dzīvnieku un pieder pie ganāmpulka, kurš paredzēts teļu audzēšanai, lai ražotu gaļu;

234.2. par govi, kuras šķirne nav minēta šo noteikumu 16.pielikumā, ja govi neslauc, bet izmanto teļu zīdīšanai;

234.3. par teli no astoņu mēnešu vecuma, kura vēl nav atnesusies.

235. Pārejas posma valsts atbalstu par zīdītājgovīm var saņemt, ja ievēro šo noteikumu 232.punktā minētās prasības un izpilda šādus nosacījumus:

235.1. lauksaimnieks Lauksaimniecības datu centrā deklarē šo noteikumu 234.punktā minētās govis un teles kā zīdītājgovis vai teles kā potenciālās zīdītājgovis pirms šo noteikumu 235.2.apakšpunktā minētā iesnieguma iesniegšanas Lauku atbalsta dienestā;

235.2. pretendējot uz maksājumu par šo noteikumu 234.punktā minētajām govīm un telēm, lauksaimnieks no kārtējā gada 15.maija līdz 15.novembrim iesniedz Lauku atbalsta dienestā iesniegumu (17.pielikums);

235.3. šo noteikumu 235.2.apakšpunktā minētajā iesniegumā norādītais zīdītājgovju skaits nav mazāks par 60 procentiem no kopējā maksājumam pieteikto dzīvnieku skaita attiecīgajā gadā (kopējo dzīvnieku skaitu veido šo noteikumu 235.punktā minētās zīdītājgovis un teles). Maksājumam pieteikto telīšu skaits nepārsniedz 40 procentu no kopējā maksājumam pieteiktā dzīvnieku skaita;

235.4. lauksaimnieks saglabā ganāmpulkā šo noteikumu 235.3.apakšpunktā minēto dzīvnieku skaitu un to proporciju vismaz sešus mēnešus pēc šo noteikumu 235.2.apakšpunktā minētā iesnieguma iesniegšanas.

236. Ja šo noteikumu 235.4.apakšpunktā minētajā laikposmā rodas apstākļi, kuru dēļ lauksaimnieka ganāmpulkā ir nepieciešams aizstāt kādu no iesniegumā minētajiem dzīvniekiem, to aizstāj ar šo noteikumu 234.punktā minētajiem nosacījumiem atbilstošu dzīvnieku 20 dienu laikā pēc minēto apstākļu rašanās. Septiņu dienu laikā pēc dzīvnieka aizstāšanas lauksaimnieks precizē iesniegumu un to iesniedz Lauku atbalsta dienestā.

237. Jauktā ganāmpulkā (ar slaucamām govīm un zīdītājgovīm) šo noteikumu 234.punktā minētajam maksājumam atbilstošos dzīvniekus Lauksaimniecības datu centrs nosaka, izmantojot informāciju par:

237.1. piena govju skaitu un zīdītājgovju skaitu ganāmpulkā pēc stāvokļa kārtējā gada 31.decembrī, ja lauksaimnieks pretendē uz šo noteikumu 234.punktā minēto maksājumu attiecīgajā gadā;

237.2. realizēto piena kvotu iepriekšējā kvotas gadā;

237.3. vidējo izslaukumu pārraudzībā esošajā ganāmpulkā attiecīgajā pārraudzības gadā. Ja šāda informācija nav pieejama, izmanto izslaukuma rādītāju – 4796 kilogrami.

238. Ja lauksaimnieks pretendē uz pārejas posma valsts atbalstu par zīdītājgovīm attiecīgajā gadā, Lauksaimniecības datu centrs, ievērojot šo noteikumu 237.punktā minēto informāciju, izmanto šādu aprēķina metodiku:

238.1. realizētā piena daudzumam nepieciešamo slaucamu govju skaitu nosaka, aprēķinot realizētā piena daudzuma attiecību pret vidējā izslaukuma rādītāju (pārraudzībā esošajiem ganāmpulkiem – attiecīgā pārraudzības gada rādītājs, pārējiem – izslaukuma rādītājs 4796 kilogrami);

238.2. zīdītājgovju skaitu, par kurām var saņemt maksājumus, jauktā ganāmpulkā (ar slaucamām govim un zīdītājgovīm) nosaka, no kopējā govju skaita atņemot to slaucamo govju skaitu, kuras nepieciešamas realizētā piena daudzuma iegūšanai.

15.3. Pārejas posma valsts atbalsts par aitu mātēm

239. Pārejas posma valsts atbalstu par aitu mātēm var saņemt, ja ievēro šo noteikumu 232.punktā minētās prasības un izpilda šādus nosacījumus:

239.1. pēc stāvokļa kārtējā gada 1.jūlijā ganāmpulkā ir vismaz 10 aitu mātes, kas saskaņā ar Lauksaimniecības datu centra datiem ir vienu reizi atnesušās vai ir vecākas par gadu;

239.2. lauksaimnieks līdz kārtējā gada 15.jūlijam iesniedz Lauku atbalsta dienestā iesniegumu (18.pielikums) par aitu māšu skaitu 1.jūlijā;

239.3. lauksaimnieks saglabā ganāmpulkā šo noteikumu 239.2.apakšpunktā minētajā iesniegumā norādītos dzīvniekus vismaz 100 dienas, skaitot no kārtējā gada 16.jūlija.

240. Ja šo noteikumu 239.3.apakšpunktā minētajā laikposmā rodas apstākļi, kuru dēļ lauksaimnieka ganāmpulkā ir nepieciešams aizstāt kādu no iesniegumā minētajiem dzīvniekiem, to 10 dienu laikā pēc minēto apstākļu rašanās aizstāj ar aitu māti, kas ir vienu reizi atnesusies vai ir vecāka par gadu. Piecu dienu laikā pēc dzīvnieka aizstāšanas lauksaimnieks precizē iesniegumu un to iesniedz Lauku atbalsta dienestā.

15.4. Atdalītais pārejas posma valsts atbalsts par platībām

241. Atdalīto pārejas posma valsts atbalstu par platībām lauksaimnieks var saņemt par hektāru skaitu, kas:

241.1. apstiprināts kā atbilstošs papildu valsts tiešajam maksājumam par laukaugu platībām 2006.gadā;

241.2. 2006.gadā ir noteikts kartupeļu audzēšanas līgumā ar cietes ražotāju.

242. Atdalītā pārejas posma valsts atbalsta par platībām likmi kārtējā gadā Lauku atbalsta dienests aprēķina līdz kārtējā gada 16.oktobrim pēc šādas formulas:

|  |  |  |
| --- | --- | --- |
| *Mplatība* = | *Nplatība* x 0,995 | , kur |
| *Qplatība* |

*Mplatība* – atdalītā pārejas posma valsts atbalsta par platībām likme (*euro*/ha);

*Nplatība* – kopējais maksimāli pieejamais atdalītā pārejas posma valsts atbalsta par platībām apmērs valstī kārtējā gadā (*euro*);

*Qplatība* – kopējais attaisnoto hektāru skaits valstī saskaņā ar šo noteikumu 241.punktu.

243. Ja saimniecībā vienotā platības maksājuma saņemšanas nosacījumiem atbilstošo hektāru skaits kārtējā gadā ir mazāks nekā šo noteikumu 241.punktā minēto attaisnoto hektāru skaits, lauksaimnieks atdalīto pārejas posma valsts atbalstu par platībām saņem par to hektāru skaitu, kas atbilst vienotā platības maksājuma saņemšanas nosacījumiem.

15.5. Atdalītais pārejas posma valsts atbalsts par laukaugu platībām

244. Atdalīto pārejas posma valsts atbalstu par laukaugu platībām lauksaimnieks var saņemt par hektāru skaitu, kas apstiprināts kā atbilstošs papildu valsts tiešajam maksājumam par laukaugu platībām 2009.gadā.

245. Atdalītā pārejas posma valsts atbalsta par laukaugu platībām likmi kārtējā gadā Lauku atbalsta dienests aprēķina līdz kārtējā gada 16.oktobrim pēc šādas formulas:

|  |  |  |
| --- | --- | --- |
| *Mplatība* = | *Nplatība* x 0,995 | , kur |
| *Qplatība* |

*Mplatība* – atdalītā pārejas posma valsts atbalsta par laukaugu platībām likme (*euro*/ha);

*Nplatība* – kopējais maksimāli pieejamais atdalītā pārejas posma valsts atbalsta par laukaugu platībām apmērs valstī kārtējā gadā (*euro*);

*Qplatība* – kopējais attaisnoto hektāru skaits valstī saskaņā ar šo noteikumu 244.punktu.

246. Ja saimniecībā vienotā platības maksājuma saņemšanas nosacījumiem atbilstošo hektāru skaits kārtējā gadā ir mazāks nekā šo noteikumu 244.punktā minēto attaisnoto hektāru skaits, lauksaimnieks atdalīto pārejas posma valsts atbalstu par laukaugu platībām saņem par to hektāru skaitu, kas atbilst vienotā platības maksājuma saņemšanas nosacījumiem.

15.6.  Atdalītais pārejas posma valsts atbalsts par kartupeļu cieti

247. Atdalīto pārejas posma valsts atbalstu par kartupeļu cieti lauksaimnieks var saņemt par tādu kartupeļu cietes daudzumu tonnās, kāds apstiprināts kā atbilstošs papildu valsts tiešajam maksājumam par kartupeļu cieti 2011.gadā.

248. Atdalītā pārejas posma valsts atbalsta par kartupeļu cieti likmi kārtējā gadā Lauku atbalsta dienests aprēķina līdz kārtējā gada 16.oktobrim pēc šādas formulas:

|  |  |  |
| --- | --- | --- |
| M *tonna* = | *N* *tonna* x 0,995 | , kur |
| *Q* *tonna* |

*M tonna* – atdalītā pārejas posma valsts atbalsta par kartupeļu cieti likme (*euro*/tonna);

*N* *tonna* – kopējais maksimālais pieejamais atdalītā pārejas posma valsts atbalsta par kartupeļu cieti apmērs valstī kārtējā gadā (*euro*);

*Q* *tonna* – kopējais maksājumam atbilstošais kartupeļu cietes daudzums tonnās valstī saskaņā ar šo noteikumu 247.punktu.

16. Noslēguma jautājumi

249. Atzīt par spēku zaudējušiem Ministru kabineta 2013. gada 12. marta noteikumus Nr.139 „Kārtība, kādā tiek piešķirts valsts un Eiropas Savienības atbalsts lauksaimniecībai tiešā atbalsta shēmu ietvaros” (Latvijas Vēstnesis, 2013, 65.nr.; 2014, 65., 174. nr).

250. 2015.gadā regulas Nr.1307/2013 45.panta nosacījumus piemēro tām aizsargājamām ekoloģiski jutīgo zālāju platībām, kas kartogrāfiski identificētas Lauku atbalsta dienesta lauku bloku identifikācijas sistēmas lauku bloku kartē pēc stāvokļa 2015.gada 1.martā.

Ministru prezidente L.Straujuma

Zemkopības ministrs J.Dūklavs

04.03.2015. 9:26

12534

Orlovskis

67027370, Andris.Orlovskis@zm.gov.lv